
imagine, oferind exemple ilustrative precum şi o serie de 

specialişti în comunicare să descopere un domeniu 
fascinant prin multiplele sale conotaţii sociale si 

1. IMAGINEA ŞI ANALIZA SEMIOTICĂ 


1.1. Definiţia imaginii 


Cuvântul imagine provine din latinescul imago, imaginis 
folosit, în secolul 1 î. H., cu sensul de imagine, portret, reprezentare, 
reproducere, apariţie sau viziune şi, în secolul 1 d. H. cu sensul de 
spectru sau de evocare!. În antichitate erau folosite sinonime 
aproximative ale sale precum efigie sau simulacru. Grecii foloseau 
termenul de cikæv (eikén) pentru a desemna o imagine care 
reproduce, reprezintă o realitate superioară?. 

Definiţiile date de dicționare variază, înregistrându-se, de 
exemplu, următoarele sensuri ale acestui cuvânt: 

IMAGINE, imagini, s. f. 1. Reflectare de tip senzorial a unui obiect 

în mintea omenească sub forma unor senzaţii, percepții sau 

reprezentări;spec. reprezentare vizuală sau auditivă; (concr.) obiect 
perceput prin simţuri. 2. Reproducere a unui obiect obţinută cu 
ajutorul unui sistem optic; reprezentare plastică a înfățișării unei 
fiinţe, a unui lucru, a unei scene din viaţă etc., obţinută prin desen, 
pictură, sculptură etc. + Reflectare artistică a realităţii prin sunete, 
cuvinte, culori etc., în muzică, în literatură, în arte plastice 
etc. 3. (Fiz.) Figură obţinută prin unirea punctelor în care se 


a Cf. http://www.dicolatin.com/XY/LAK/0/IMAGO/index.htm. Data 
consultării: 22.12.2014. 
7 Din limba greacă, prin latină, a fost împrumutat cuvântul icoană. În limba 
engleză şi franceză cuvintele icon, respectiv icâne sunt folosite şi cu sensul de 
icoană şi cu cel de icon. 

întâlnesc razele de lumină sau prelungirile lor reflectate sau 

refractate. (DEX, 2009, Bucureşti: Univers Enciclopedic Gold) 

IMÂGINE s. f.1. reflectare în conștiință a realităţii înconjurătoare 

pe baza impresiilor dobândite prin simţuri. © reprezentare vizuală 

sau auditivă. 2. reproducere a unui obiect cu ajutorul unui sistem 
optic. © reflectare artistică a unui obiect, peisaj etc. 3. (fiz.) locul in 
care se întâlnesc razele de lumină izvorâte dintr-un punct sau 
prelungirile acestor raze după ce au fost reflectate pe oglinzi ori 

refractate în lentile, prisme etc. + ~ de televiziune = imagine optică a 

scenei transmisă prin televiziune, așa cum apare ea pe ecranul 

televizorului. 4. (mat.) simbol. (după fr. image, lat. imago, -inis, 
it. immagine)? 

Este evident că, în accepțiunea sa populară, cuvântul imagine 
desemnează o reprezentare materială sau psihică a unei realităţi, a 
unui fragment din realitate sau a unor stări si trăiri interioare, 
imaginaret. 

Cuvântul imagine poate trimite, însă, şi la alte aspecte din 
realitate, studiate de ştiinţele exacte. De exemplu, imaginea luminoasă, 
analizată de fizica optică, este constituită din cantitatea de energie 
emisă sau reflectată de un corp şi perceptibilă cu ochiul liber. În acest 
sens, este imagine luminoasă tot ceea ce poate fi perceput de ochiul 
omului : lumina emisă de soare sau de un bec dar şi obiectele 
naturale care reflectă această imagine (peisaje, fiinţe vii etc.) 

Acelaşi cuvânt imagine poate desemna imaginea retiniană, 
adică aceea imagine generată de reacţiile la lumină celulelor 
nervoase fotosensibile ale retine. Acest tip de imagine este studiat de 
fiziologi care se ocupă de structura anatomică a retinei şi de 


3 Florin Marcu. 2000. Marele Dicţionar de Neologisme, Bucureşti: Saeculum. Un 
inventar al definiţiilor cuvântului imagine poate fi consultat pe site-ul DEX 
online. URL: <http://dexonline.ro/>. Data consultării: 15.12.2014. 

+ Limba engleză foloseşte, spre deosebire de limba franceză, două cuvinte 
diferite pentru a desemna imaginea materială — picture — şi cea mentală — 
image. 

funcţionarea neurologică a celulelor specializate. De asemenea, 
cuvântul imagine poate desemna o imagine mentală, cea pe care 
creierul o reconstituie procesând informaţiile transmise retinei şi pe 
cele deja existente în memorie. Modul de elaborare a acestui tip de 
imagine este studiat de către psihologi.?. 

În fine, după cum am spus deja, în sensul cel mai larg al 
cuvântului, imaginea trimite la o imagine fizică, adică la o formă 
concretă prin care se realizează o reprezentare pe un suport material 
ca hârtia fotografică sau pânza tabloului. Aceasta reprezentare 
permite percepţia directă, imaginea fizică fiind o formă particulară 


de imagine luminoasă. 
1.2. Funcţiile imaginii 


Limbajul vizual a fost unul dintre primele instrumente 
folosite de om pentru a comunica, omul primitiv folosind, cu 
precădere, combinaţii de imagini şi de cuvinte pentru a se exprima şi 
pentru a transmite idei şi concepte. 

Limbajul vizual este o formă de comunicare în care mesajul 
este construit cu ajutorul semnelor vizuale. Comunicarea vizuală se 
poate realiza prin picturi, fotografii, desene, simboluri sau orice alt 
element vizual folosit cu scopul de a produce un anumit efect. 

Arta plastică este un exemplu de limbaj vizual prin care se 
pot genera stări şi răspunsuri emoţionale din partea receptorilor. 
Pictogramele şi ideogramele sunt, de asemenea, un tip de limbaj 


vizual folosit şi în zilele noastre pentru comunicarea directă şi rapidă 


5 Pentru analiza cuplurilor imagine/figurà, imagine/formà si a noţiunii de 
imagine virtuală, a se consulta și site-ul Institutului Naţional de Cercetare 
Pedagogică din Franța. 

URL: <http://www.inrp.fr/Tecne/histimage/SoTeintro.htm>. Data consultării: 
15.12.2014. 

a informaţiilor în spaţii publice cosmopolite de tipul aeroporturilor, 

gărilor etc. 

Indiferent dacă este expresivă sau comunicativă, o imagine 

este totdeauna un mesaj creat pentru altcineva. De aceea, pentru a 
înţelege un mesaj vizual trebuie cunoscut destinatarul acestuia. 
Totuşi, identificarea destinatarului mesajului vizual nu este 
suficientă pentru a înţelege rostul unui mesaj. Funcţia mesajului 
vizual este la rândul ei determinantă pentru înţelegerea conţinutului 
său. Astfel, pentru a distinge destinatarul şi funcția unui mesaj 
vizual sunt necesare criterii de referinţă. În acest sens, există două 
metode care s-au dovedit operative: 

e prima constă în situarea diferitelor tipuri de imagini în schema 
comunicării. 

e a doua constă în compararea folosirii mesajului vizual cu cea a 
principalelor producţii umane în vederea stabilirii unui raport 
între om şi lume. 

Comunicarea cu ajutorul limbajului vizual depinde de cei 
şase factori ai comunicării definiti de Roman Jakobson. 


Factorii comunicării (Roman Jakobson) 


1. Destinator  Emiţătorul mesajului. 
2. Destinatar  Receptorul mesajului. 


3. Context Informaţiile comune destinatorului şi destinatarului care 
(referent) trimit la situaţia în care are loc comunicarea. 

4. Mesaj Discursul, materialul, informaţia care se transmite. 

5. Contact Canalul fizic sau psihologic prin care se realizează legătura 
(canal) dintre destinator şi destinatar şi care permite stabilirea şi 


menţinerea legăturii. 

6. Cod Un ansamblu convenţional de semne (sonore şi/sau scrise, 
lingvistice şi/sau vizuale, etc.) cunoscut — in parte sau in 
totalitate — şi de către destinator şi de către destinatar. 

Acestor factori ai comunicării le corespund cele şase funcţii 
ale limbajului definite de Jakobson. 


Funcţiile limbajului (Roman Jakobson) 


CONTEXT 
Funcţia referentiala 


DESTINATOR MESAJ DESTINATAR 
Funcţia expresivă Funcţia poetică Funcţia conativa 


CONTACT 
Funcția fatică 


COD 
Functia 
metalingvistică 


Limbajul vizual are, în principiu, aceleaşi funcții ca şi 
limbajul verbal, cu observația că imaginea nu poate avea, cu 
siguranță, funcția metalingvistică, cea care se referă la comentarea 
unui cod cu ajutorul aceluiaşi cod, deoarece imaginea nu are 
capacitate asertivă. Într-adevăr, imaginea, spre deosebire de limbajul 
verbal, nu poate nici afirma, nici nega ceva şi nu se poate focaliza pe 
ea însăşi. 

O clasificare a imaginilor se poate realiza plecând de la 
funcţiile care le revin în cadrul comunicării. Unele imagini sunt însă 
greu de clasat. Este cazul fotografiilor de presă care se presupune că 
au o funcţie referentialà, dar care se situează în realitate între funcţia 
referentiala şi funcţia expresivă sau emotivă. Un reportaj prezintă o 
realitate, dar informează şi despre personalitatea, alegerea, 
sensibilitatea fotografului care îl semnează. Este şi cazul imaginii de 
modă, imagine care este centrată pe efectul produs asupra 
receptorului, având, deci, o funcţie conativă, dar care, de fapt, 

navighează şi ea între expresiv (stilul fotografului), poetic (lucrul 
diferiților parametri ai imaginii: lumină, poziţie etc.) şi conativ 
(implicarea spectatorului, posibil cumpărător). 

Trebuie, de asemenea, să ţinem cont de faptul că limbajul 
vizual poate avea si funcții implicite care decurg din contextul 
utilizării sale. În aceste sens, este foarte utilă observarea folosirii 
mesajului vizual analizat precum şi a rolului său sociocultural. Pierre 
Bourdieu a observat astfel că fotografia de familie, a cărei funcţie 
pare a fi în primul rând referentialà (un anumit individ la o anumită 
vârstă, casa familiei etc.), are de fapt funcţia esenţială de a întări 
coeziunea de familie, deci o funcţie dominant fatică mai degrabă 
decât referentiala. 

Făcând această raportare la funcţiile limbajului, am vrut să 
insistăm asupra faptului că funcţia comunicativă a unui mesaj 
vizual, explicită sau implicită, determină fundamental semnificaţia 
sa, studiul său fiind astfel obligatoriu în cazul analizei unei imagini. 

Mijloc de comunicare interpersonală, imaginea poate apărea 
şi ca mijloc prin care se realizează legătura omului cu lumea. 
Spunem, de aceea, că imaginea are o funcţie epistemologică, că este, 
deci, un instrument de cunoaştere, deoarece oferă informaţii asupra 
obiectelor, locurilor, persoanelor sub forme vizuale diverse ca 
ilustrațiile, fotografiile, planurile etc. 

Ea reprezintă lumea dar ajută şi la interpretarea ei deoarece 
simpla realizare a unei fotografii presupune din partea fotografului o 
privire asupra lumii, o alegere, o înţelegere a subiectului fotografiat. 

Functiei epistemologice i se alătură funcția estetică a imaginii. 
Intima legătură între reprezentarea vizuală şi domeniul artistic dă 
imaginii o greutate aparte şi o valoare particulară printre diferitele 
mijloace de expresie şi de comunicare. Instrumentele plastice ale 
imaginii, oricare ar fi ele, fiind chiar instrumentele artelor plastice, 
fac din imagine un mijloc de comunicare care solicită estetic 


receptorul. 

1.3. Pentru o analiză a imaginii 


Ideea de a analiza imaginile sensibile provoacă adesea, din 
diferite motive, reticente de tipul: 

e ce s-ar putea spune despre un mesaj care datorită asemănării 
apare ca fiind lizibil în mod natural? 

e bogăţia unui mesaj vizual ar fi contestată prin repetata întrebare 
referitoare la intenţia autorului de a construi un anumit mesaj sub o 
anumită formă; 

e imaginea artistică ar fi denaturatà de o interpretare deoarece arta 
nu ar avea legătură cu intelectul, ci numai cu partea afectivă şi 
emoţională a omului. 

Argumentele invocate de cei care consideră inutilă analiza 
imaginilor de către ştiinţelor comunicării se sprijină, pe de o parte, 
pe caracterul (aparent) natural al acesteia, si, pe de altă parte, în 
unele cazuri, pe valoarea ei artistică. Ele pot fi rezumate astfel: 

1. Presupozeul lecturii naturale a imaginii care susţine că 
percepţia unei imagini are loc în mod natural şi că, în virtutea unor 
scheme mentale şi de reprezentare universale, a arhetipurilor legate 
de experienţa comună a oamenilor, lectura imaginii ar fi universală, 
deci unică. 

Dar percepţia nu este acelaşi lucru cu interpretarea. 
Recunoaşterea unui anumit motiv într-o imagine nu conduce 
neapărat la înţelegerea acesteia deoarece semnificaţia respectivului 
motiv variază în funcţie de contextul intern în care el apare şi în 
funcţie de universul de aşteptare al receptorului și de cunoștințele 
sale. Recunoaşterea motivelor în mesajele vizuale şi interpretarea lor 
sunt două operaţii mentale complementare şi nu simultane. 

Chiar şi în mesajele vizuale care par foarte realiste, există 
numeroase diferenţe între imagine şi realitatea pe care o reprezintă. 


Ele pot proveni din: lipsa de profunzime şi bidimensionalitatea 

majorităţii imaginilor, modificările de culoare, schimbarea de 
dimensiune, absenţa mişcării, mirosului, temperaturii etc. Aparenta 
naturalete a imaginilor este rezultatul unui proces complex de 
fabricaţie. Analistul de imagini recurge la o decriptare a 
semnificatiilor pe care le implică aparenta naturalete a mesajului 
vizual care, exagerată, poate devine suspectă şi poate semnala o 
intenție de manipulare prin imagine. 

2. Intenţia autorului: această problemă ţine de interpretarea 
mesajelor de orice tip (literare, vizuale, gestuale, etc.) şi s-a găsit în 
centrul dezbaterilor criticii franceze în anii '60. Interpretarea unui 
mesaj nu presupune încercarea de a găsi un mesaj preexistent 
mesajului analizat, ci înțelegerea mesajului în sine, iar o interpretare 
nu trebuie comparată cu intenţiile (ipotetice) ale autorului, ci, 
eventual, cu alte interpretări ale aceluiaşi mesaj. 

3. Imaginea artistică ar putea fi denaturată de analiza ei. Arta 
este considerată ca fiind mai degrabă de domeniul esteticii decât de 
cel al comunicării iar artistul ca fiind un personaj enigmatic care 
produce operele prin gesturi magice. În aceste condiţii, cunoaşterea 
unei opere de artă — şi, implicit, a unei imagini — prin metode 
ştiinţifice (sociologice, semiotice) devine suspectă în ochii unora. 

Care ar fi, în aceste condiţii, funcţiile analizei unei imagini? 
La ce anume ar putea servi, în mod concret, aceasta? 

O asemenea analiză a unei imagini trebuie făcută nu de 
dragul analizei, ci pentru a fi pusă în serviciul unui proiect. Analistul 
de imagini nu urmăreşte să tezaurizeze obiectele care îi plac, în 
maniera în care ar face-o un colecţionar, ci preferă să le demonteze, 
multiplicându-le, deoarece un obiect demontat şi remontat nu mai 
seamănă cu obiectul initial, ci devine un nou obiect care inmulteste 
colecţia. Departe de a ucide plăcerea estetică, gustul pentru analiză 
duce la dezvoltarea şi educarea unei sensibilitati care face ca simţul 
de observaţie şi privirea să sesizeze în obiectul receptării un plus de 


informaţii care scapă receptării spontane. 

Un rezultat al analizei imaginilor îl constituie educarea 
publicului care se poate realiza nu numai în cadru formal (şcoli, 
universităţi), ci şi în context informal: la locul de muncă sau prin 
contactul cu mass-media. O consecință imediată a cunoașterii 
mecanismelor de funcționare a unei imagini este educarea publicului 
care va putea, astfel, să reziste unei eventuale manipulări vizate de 
creatorii mesajului. 

Analiza imaginii poate, de asemenea, conduce la verificarea 
bunei sau proastei functionàri a mesajului vizual, fiind, de aceasta 
dată, utilă creatorilor mesajelor vizuale respective. Această utilizare 
a analizei se regăseşte, în principal, în domeniul publicităţii şi al 
marketing-ului. Acestea din urmă recurg la teoreticieni — în 
particular, la semioticieni — pentru a înţelege şi pentru a îmbunătăţi 
performanţele comunicării publicitare. În acest domeniu, reticentele 
faţă de teorie şi de analiză sunt mult mai mici datorită convingerii că 
analiza semiotică reprezintă un mod de a creşte eficienţa şi 
rentabilitatea mesajului publicitar. Astfel, agenţiile de publicitate 
consultă experţi universitari în semiotică sau angajează teoreticieni 
ale căror analize servesc practicienilor la conceperea imaginilor 


publicitare. 
1.4. Analiza semiotică 


O abordare teoretică a imaginii ar putea ajuta la înţelegerea 
caracteristicilor sale specifice. Există, bineînţeles, mai multe teorii 
care pot servi abordării imaginii, în funcţie de specificul ei: teoria 
imaginii în matematică, în informatică, în psihologie, în psihanaliză, 
în sociologie, în retorică etc. Recurgând la o teorie mai generală, mai 
globalizantà, cum este semiotica, putem depăşi categoriile 
funcţionale ale imaginii. 

Semiotica a apărut la începutul secolului al XX-lea. Cea mai 
simplă definiţie a ei este ştiinţa care se ocupă cu studiul semnelor. 

Ferdinand de Saussure (1857-1913) a definit semiologia plecând de la 
cuvântul grecesc semeion (sign) ca fiind ştiinţa care studiază natura 
semnelor, legile care le guvernează şi rolul lor în viata socială, 
integrand-o astfel în psihologia socială. 

Alte figuri cheie pentru dezvoltarea ulterioară a semioticii au 
fost Charles Sanders Peirce (1839-1914) şi Charles William Moris 
(1901-1979). Personalitätile care au marcat evoluţia semioticii 
moderne au fost Roland Barthes (1915-1980), Algirdas Greimas 
(1917-1992), Yuri Lotman (1922-1993), Umberto Eco (n. 1932) şi Julia 
Kristeva (n. 1941). Deşi semiotica europeană a fost, la originea sa, 
conectată cu structuralismul şi cu cercetările lingvistice, semiotica 
contemporană a depăşit interesul structuralistilor pentru 
identificarea relaţiile din cadrul unui sistem, căutând să exploreze 
folosirea semnelor în situaţii sociale particulare. 

Termenul semiologie este folosit, în prezent, pentru a 
desemna studiile realizate în tradiţia instaurată de Saussure, pe când 
cel de semiotică trimite la cercetările lui Peirce. 

După cum arată Martine Joly, termenii semioticà şi semiologie 
au o frecvenţă de utilizare similară, fără a fi totuşi sinonimi: 

[...] primul, de origine americană, este termenul canonic care 

desemnează semiotica drept o filozofie a limbajelor. Cel de- 

al doilea, de origine europeană, este înţeles mai degrabă ca 
studiul limbajelor particulare (imagine gestuală, teatru etc.) 

Joly, 1998: 18) 

Semiotica a fost adoptată ca metodă de investigare de către 
Centrul de Studii Culturale Contemporane de la Universitatea din 
Birmingham condus de Stuart Hall după publicarea, în engleză, a 
lucrării lui Roland Barthes, Mitologii, în deceniul al şaselea al 
secolului al XX-lea. Barthes a declarat atunci că semiologia are ca 
obiect de studiu orice sistem de semne, indiferent de substanţa sau 


limitele sale: imagini, gesturi, sunete muzicale, obiecte. 

În zilele noastre, semiotica este o disciplină de studiu 
academică, un domeniu de studiu care implică folosirea unei 
varietăți de metode şi un vast aparat teoretic. Una dintre definițiile 
cele mai largi ale semioticii a fost dată de Umberto Eco, care a 
afirmat că aceasta se ocupă cu studiul a tot ceea ce poate fi considerat 
semn, adică a orice tine loc de altceva. Semiotica nu studiază semnele 
izolate, ci le integrează în sisteme de semne semiotice, urmărind să 
descopere cum sunt construite sensurile, modul în care sunt produse 
semnificaţiile. 

Abordarea unui fenomen din perspectivă semiotică revine la 
a considera modul de producere al sensului lui, altfel spus modul în 
care respectivul mesaj produce semnificaţii, adică interpretări, un 
semn nefiind semn decât dacă declanşează în mintea persoanei care 
îl percepe un demers interpretativ. 

Din acest punct de vedere, putem afirma că tot ceea ce ne 
înconjoară are valoare de semn deoarece, ca fiinţe sociale, am învăţat 
să interpretăm lumea, fie ea culturală sau naturală. Dar sarcina 
semioticianului nu este de a face inventarul semnificatiilor pe care le 
dăm obiectelor, situaţiilor, fenomenelor naturale, etc. Aceasta ar 
reveni mai degrabă etnologului, antropologului, sociologului, 
psihologului sau filosofului. Analiza  semiotică urmăreşte 
identificarea categoriilor de semne care compun un mesaj, a 
trăsăturilor specifice şi a legilor proprii de organizare ale acestora, 
explicarea proceselor de semnificaţie particulare. 


21 


1.4.1. Semn 


Plecând de la premiza că limba nu este decât un sistem 
particular de semne, cel mai complex şi cel mai răspândit, şi că 
studiul său ar putea servi drept model pentru studiul altor sisteme 
de semne, Saussure a descris semnul lingvistic drept o entitate 
constituită de două fete inseparabile: semnificatul (conceptul) si 
semnificantul (sunetele). Saussure a afirmat, de asemenea, că relaţia 
dintre semnificant şi semnificat în cadrul semnului lingvistic este 
arbitrară, un concept nefiind legat prin niciun raport interior natural 
sau motivat de inlantuirea de sunete care îl exprimă. 

Spre deosebire de Saussure, care a declarat supremația 
modelului lingvistic pentru analiza altor sisteme de semne, Charles 


Peirce a încercat să construiască o 


NOTHING IS A t . lă 1 x 
SIGN UNLESS IT IS eorie generala a semnelor care sa 


be AS includă studiul limbii, fără a se 


reduce însă la acesta. Pentru 


Peirce, semnul are o materialitate 


care poate fi percepută prin 
simțuri: un obiect, o culoare, un gest pot fi văzute, limbajul, strigătul, 
muzica sau zgomotul se percep auditiv, parfumul, fumul pot fi 
mirosite etc. 

Ceea ce percepem ţine locul unui lucru absent şi 
semnificaţia unei reprezentări depinde de contextul în care ea apare, 
de cultura individului care o percepe etc. 

După cum arată Albert Atkin’, Peirce consideră că semnul 
este format din trei părţi aflate în relaţie directă: representamen (ceea 


6 Atkin, Albert, ,Peirce's Theory of Signs”, The Stanford Encyclopedia of 
Philosophy (Summer 2013 Edition), Edward N. Zalta(ed.), URL: 
<http://plato.stanford.edu/archives/sum2013/entries/peirce-semiotics/>. Data 
consultarii: 15.11.2014. 

ce este perceput, semnificantul) — obiect (referentul, semnificatul) — 
interpretant (persoana asupra căreia semnul produce efect). În 
accepțiunea lui Peirce, un semn semnifică numai dacă este 
interpretat, existenţa interpretantului devenind astfel esenţială 


pentru actualizarea sensurilor unui semn. 


INTERPRETANT 


SEMN OBIECT 


Cele trei tipuri de semne definite de Peirce sunt: iconul, 
indicele si simbolul. 


1.4.2. Icon 


Iconul este cel mai simplu tip de semn deoarece face referire 
la obiectul pe care il reprezinta printr-o asemanare directa cu acesta. 
O fotografie a fetei este un icon al persoanei reprezentate. 


Reprezentarea unui cos de gunoi pe ecranul unui computer este un 


c= i icon care semnifică, printr-o asemănare directă, cutia 
pre de gunoi în care intră elementele şterse de utilizatorul 
jé respectivului computer. În esenţă, este icon orice 
NV semn imitativ creat pe baza unei analogii directe si 


evidente cu un obiect: înregistrarea unor sunete din naturà, gustul 
sintetic reprodus al unor alimente sau granulatiile unor materiale 


care imită, de exemplu, pielea etc. 

1.4.3. Indice 


Indicele este un semn care trimite la obiectul pe care îl 
reprezintă datorită faptului că este afectat de acest obiect, depinde de 
acesta (temporal şi spatial), întretinànd o relaţie cauzalà 
cu el. Indicele este recunoscut de oameni dar şi de 
animale, sensul său fiind diferit şi depinzând de 
interpretant. Pentru identificarea obiectului este necesar 


să fie cunoscută (învățată sau instinctiv însuşită) 
legătura sa cu indicele respectiv. 


1.4.4. Simbol 


Simbolul este un semn care trimite la un obiect datorită unei legi, 

unei asocieri generale de idei. Interpretarea sa ca 
i referent al respectivului obiect are la baza o conventie 
cunoscută si acceptată de către interpretant. 
Porumbelul alb poate simboliza pacea, turnul Eiffel 


trimite la Franţa, statuia Libertăţii la S.U.A., svastica la 
nazism etc. 

Aceste tipuri de semne nu se exclud, în sensul că un indice 
poate fi icon (ex. o fotografie cu urma unor paşi pe nisip), la fel cum 
un icon poate fi şi simbol etc. În plus, interpretarea lor este deschisă 
şi multiplă, în funcţie de interpretant şi de contextul în care sunt 
prezentate. 


1.4.5. Imaginea ca semn 


Charles Peirce a inclus imaginea în tipologia semnului, 
considerând-o ca pe o subcategorie a iconului. Arătând că iconul 
corespunde clasei de semne al căror semnificant are o relaţie 
analogică cu ceea ce reprezintă, Peirce a identificat diferite tipuri de 

analogie şi deci diferite tipuri de iconi: imaginea propriu-zisă, diagrama 
şi metafora. Conform definiţiei teoretice a imaginii dată de Peirce, 
aceasta nu acoperă toate tipurile de iconi şi nu este numai vizuală, 
dar corespunde imaginii vizuale la care se face referire atunci când 
se discută despre semn iconic. Imaginea nu este astfel tot iconul, dar 
este un semn iconic, ca şi metafora şi diagrama. 

Chiar dacă imaginea nu este numai vizuală, este clar că, 
atunci când s-a început studiul limbajului vizual şi atunci când a 
apărut semiologia imaginii, aceasta din urmă s-a referit, în special, la 
studiul mesajelor vizuale. Imaginea a devenit, în acest mod, 
sinonimă cu reprezentarea vizuală, rămânând să se stabilească dacă 
mesajele vizuale folosesc un limbaj specific şi dacă da, din ce unități 
este el constituit, prin ce diferă de limbajul verbal, etc. Această 
reducere la vizual nu a simplificat, însă, problema şi s-a înţeles 
repede că o imagine fixă şi unică, reprezentând un mesaj minimal în 
raport cu imaginea în totalitatea ei (fixă sau animată) constituia de 
fapt, la rândul ei, un mesaj foarte complex. 

Ajungem astfel la un principiu important al funcţionării 
imaginilor şi anume acela conform căruia ceea ce numim în mod 
obişnuit imagine desemnează de fapt o entitate eterogenă. Această 
caracteristică a imaginii trimite la faptul că ea reuneşte şi 
coordonează, în limitele unui cadru dat, diferite categorii de semne: 
imagini în sensul obişnuit al termenului (semne iconice, analogice), 
dar şi semne plastice: culori, forme, compoziţie internă, textură şi, în 
multe cazuri, şi semne lingvistice ale limbajului verbal. Sensul unei 
imagini este dat de relaţia dintre ele, de interacţiunea acestor 


elemente. 
1.4.6. Imagine — icon 


Materialà sau imaterialà, vizualà sau nu, naturalà sau 


fabricată, o imagine este în primul rând ceva ce seamănă cu altceva. 

Chiar dacă nu este vorba despre imagini concrete, ci mentale, 
criteriul analogiei funcţionează, fie că imaginea seamănă cu realităţi 
concrete (vis, fantasmă), fie că se construieşte plecând de la un 
paralelism calitativ (metaforă verbală, imagine de sine, imagine de 
marcă). 

Prima consecinţă a acestei observaţii este că acest numitor 
comun al asemănării cu ceva, adică al analogiei, situează imaginea în 
categoria reprezentărilor. Funcţia sa este de a evoca, de a semnifica 
altceva decât ceea ce este ea însăşi. Or, dacă imaginea este percepută 
ca reprezentare, înseamnă că ea este un semn care ţine locul a ceva 
care este absent, care nu poate fi perceput în mod direct. 

O a doua consecinţă a afirmației de mai sus este faptul ca 
imaginea este un semn analogic, funcţionarea sa bazându-se pe 
asemănare: o imagine riscă să fie confundată cu obiectul pe care îl 
reprezintă dacă asemănarea este prea mare, sau, dimpotrivă, riscă să 
devină ilizibilă şi deci inutilă, dacă asemănarea nu este suficient de 


mare. 
1.4.7. Imagine — indice 


Imaginea, înţeleasă ca semn, ca reprezentare analogică, 
include două subcategorii: imaginile fabricate şi imaginile 
înregistrate. 

Imaginile fabricate imită, mai mult sau mai putin, un model 
sau propun unul nou (ex: imaginile de sinteză din ştiinţă). 
Performanţa lor majoră este că imită atât de bine încât pot da iluzia 
realităţii. 

Imaginile înregistrate seamănă cel mai adesea cu ceea ce 
reprezintă. Fotografia, video-ul, filmul sunt considerate ca fiind 
imagini bazate pe o asemănare perfectă, iconi puri, cu atât mai mult 
cu cât sunt înregistrări făcute plecând chiar de la undele emise de 
obiectele reprezentate. 

Ceea ce diferenţiază aceste două tipuri de imagini este faptul 
că imaginile înregistrate sunt urme, sau altfel spus, sunt indici înainte 


de a fi iconi. 
1.4.8. Imagine — simbol 


Dar imaginea ca reprezentare uzează de anumite reguli de 
construcţie. Dacă aceste imagini sunt înţelese de alte persoane decât 
cele care le fabrică înseamnă că există între ele un minim de 
convenţie socioculturală, altfel spus ele datorează mare parte din 
semnificaţie interpretării lor ca simbol, în sensul dat acestuia de 
Peirce. 

Datorită acestei circulații a imaginii între asemănare (analogie), 
urmă şi convenție adică între icon, indice şi simbol, semiotica ne permite 
să surprindem și să analizăm nu numai complexitatea imaginii, ci şi 


forţa comunicării prin imagine. 

2. IMAGINEA PUBLICITARĂ FIXĂ 


Analiza unei imagini este precedată de câteva demersuri 
inconturnabile: 

e definirea obiectivelor si a metodei analizei; 

e studiul funcției imaginii; 

e prezentarea contextului în care imaginea a fost 
creată/receptată. 

O bună analiză, în general, presupune o corectă delimitare a 
problematicii, a ipotezelor şi a obiectivelor, acestea determinând, la 
rândul lor, metoda de lucru şi concluziile ei. O analiză făcută de 
dragul analizei nu se justifică. Ea trebuie să servească unui proiect şi 
acesta va fi cel care îi va da orientarea şi care va permite elaborarea 
metodologiei sale. 

Este evident că nu există o metodă absolută și general 


EEFE PE 


EEPE PE 


în funcție de obiectivele pe care respectiva analiză şi le propune. 
2.1. Imaginea publicitară 


Printre imaginile care se pretează cel mai bine analizei 
semiotice se numără imaginile publicitare care constituie aproape un 
prototip al imaginii mediatice sau chiar al imaginii în general. 

Imaginea publicitară a constituit unul dintre primele obiecte 


de studiu al semioticii în anii '60. Semiotica, la rândul ei, a contribuit 

la îmbogățirea arsenalului teoretic al publicităţii prin concepte si 
metode de analiză. 

Publicitatea este, într-adevăr, mare consumatoare de teorie, 
sau, cel puţin, de instrumente teoretice care permit analiza receptării 
formelor mediatice şi a modului lor de reprezentare şi, implicit, 
înţelegerea individului în raporturile sale cu propriile dorințe şi 
motivații, în interacţiunea sa cu ceilalţi indivizi din societate. 
Publicitatea a recurs, încă de la început, la cercetări din ştiinţele 
sociale, din psihologia aplicată, la metodele de anchetă sociologică 
sau de analiză statistică. Primele cercetări comportamentale, 
inspirate de behaviorism, nu au permis găsirea unui răspuns în 
schema stimul/răspuns. Pentru a se ieşi din această primă viziune 
mecanicistă care risca să blocheze studiul comportamentului 
consumatorului, a fost necesar, să se recurgă la modelele de ierarhie 
ale învăţării bazate pe următoarele trei etape: cognitivă, afectivă şi 
comportamentală. A urmat apoi cercetarea motivatiilor, care şi-a 
fixat drept scop analizarea nevoilor pre-conştiente şi conştiente ale 
consumatorului satisfăcute de cumpărarea anumitor produse 
(securitate, narcisism, identificarea cu o anumită clasă socială etc.). 
S-a recurs nu numai la psihologie, ci şi la psihanaliză, la sociologie şi 
la antropologie. Abordările socio-culturale au permis măsurarea 
eficacitàtii publicităţii prin folosirea metodelor etnografice de analiza 
proprii sociologiei. 

Toate aceste instrumente practice şi teoretice nu au reușit, 
totuși, să conducă la identificarea unei metode general valabile, a 
unei reţete miraculoase care să asigure descrierea comportamentului 
consumatorului. 

Studiul teoretic al comunicării prin imagine a fost initial axat 
pe domeniul imaginii video şi al filmului. În ceea ce priveşte 
imaginea fixă, primele studii realizate în anii '70 servesc încă 
elaborării grilelor de analiză actuale, chiar dacă sunt remodelate în 
funcţie de obiectivele particulare ale analizei. Aceste cercetări au 

avut o influenţă deosebită nu numai asupra procesului de 
fabricatie/creatie al imaginilor publicitare, ci si pentru testarea 
gradului de înţelegere al mesajelor, al modului în care acestea sunt 
interpretate, deci pentru studiul receptării si, implicit, al eficacitatii 
lor. 

Amintim în acest sens aportul pe care l-au avut lucrările 
inaugurale pentru analiza imaginii semnate de Roland Barthes, 


Georges Peninou şi Jacques Durand. 


2.2. Imaginea funcţională statică 


Conform definiției date de Claude Cossette în La publicité de 
A à Z: dictionnaire technique francais-anglais, imaginea este: 

a. orice forma de reprezentare grafică a unui obiect sau a 
unui concept utilizată pentru ilustrare în publicitate (în engleză 
graphic sau picture) 

b. o reprezentare mentală realizată plecând de la o suită de 
stimuli externi (în engleză image) (cf. Cossette, 2006: 137). 

După această definiție generală a imaginii, dicționarul lui 
Cossette discută, separat, despre imaginea de marcă, imaginea de 
sinteză şi, în fine, despre imaginea funcțională. 

Imaginea funcţională este, conform lui Cosette, acea imagine 
care a fost realizată cu scopul de a transmite un mesaj precis (în 
engleză functional image). Cossette dă următoarele exemple de 
imagini funcţionale: planurile orașelor, fotoreportajele, imaginile 
microscopice din cercetările medicale sau cele telescopice realizate 
de către astronomi şi, în fine, imaginile publicitar. Toate aceste 
imagini au în comun scopul pentru care au fost create, și anume 
acela de a transmite informaţii precise, diferentiindu-se, în acest fel, 
de imaginile (artistice) de care un autor se serveşte pentru a se 


exprima pe sine însuși prin proiecţii ale universului său imaginar. 

Imaginea funcțională este o imagine concepută conform unui 
cod, conştient sau intuitiv, şi realizată pe un suport fizic cu scopul de 
a comunica o anumită informaţie. Imaginile funcţionale pot fi 
folosite în pedagogie, în ziaristică, în ştiinţele exacte, dar şi in 
publicitate. 

Cele patru postulate care au stat la baza realizării de imagini 
funcționale statice au decurs din analiza efectului pe care aceste 
imagini îl pot avea asupra receptorului: 


1. Postulatul estetico-perceptiv 


Conform adepților acestui postulat, calităţile esenţiale ale 
unui mesaj sunt reprezentate de capacitatea sa de a stimula sistemul 
perceptiv al receptorului şi de calităţile 
estetice capabile să îl emotioneze pe acesta. 
Un mesaj bun ar fi, deci, echivalent cu un 
mesaj frumos şi original. Acesta a fost 
singurul postulat care a guvernat 
fabricarea de imagini până spre 1940. 
Producătorii de imagini erau în general 
artişti care studiaserà la înalte şcoli 
NORMANDIE artistice iar imaginile publicitare apăreau 


docs sub formă de afişe publicitare ca cele 


AU F7 JANVIER 1939 


semnate, in Franta, de Toulouse-Lautrec. 

Scopul acestor artişti era să frapeze privirea prin culori 
agresive sau calde, prin forme suple sau ascuţite. Obiectivul lor era 
de a atrage astfel atenţia. Realizatorul de afişe avea ca scop şi crearea 
unei opere de artă, acesta considerându-se, în egală măsură, un 
artist. 

Conform acestui prim postulat, accentul mesajului cade pe 
imagine, textul nevizând decât identificarea unei mărci sau 
propunerea unui slogan. În acest fel, argumentatia (vizuală sau 

textuală) era redusă la simpla formă de expresie. In Statele Unite au 
apărut, ulterior, mesaje în care imaginile frumoase erau înlocuite de 
fotografii realiste care răspundeau postulatului următor. 


2. Postulatul argumentational 


Postulatul argumentational a dominat publicitatea 
americană, fiind frecvent folosit, începând din 1940, în campaniile 
produse de marile agenţii internaţionale. 

Adepții acestui 
postulat sunt convinşi că un 
mesaj vizual nu poate 
convinge decât dacă propune 
un argument de vânzare numit 


după specialistul american în 
publicitate Rosser Reeves (1960) un USP (Unique Selling 
Proposition). Textul este cel care domină imaginea iar imaginea nu 
apare, în acest caz, decât pentru a ilustra ceea ce spun titlul, tema, 
sloganul etc. 


3. Postulatul motivationist 


Postulatul motivationist apare aproximativ în aceeaşi 
perioadă, tot în Statele Unite. Conform acestui postulat ceea ce 
contează pentru realizarea unei comunicări de masă eficace nu sunt 
nici textul nici imaginea, ci motivația conținută în mesaj. Importantă 
devine, în aceste condiţii, identificarea tipului de solicitare la care 
vor reacţiona destinatarii vizati. În acest caz comunicarea este 
coordonată de psiho-sociologi, imaginea şi cuvântul servind doar 
pentru a da formă conceptelor acestora. 

Imaginea trebuie, deci, să fie extrem de 
sugestivă fie din punct de vedere raţional 
(argumentationistii), fie din punct de vedere 
afectiv (motivationistii), între aceste două 


direcţii apărând o luptă care va continua până 


ginge Gun ee 


în jurul anilor '60 când Roland Barthes 
Tan marchează apariția celui de-al patrulea 


postulat. 


fe è 


4. Postulatul semiologic 


Conform postulatului semiologic, structura formală a semnelor 


— imagine sau text — este cea care TOUT POMME. TOUT PUR 
guvernează conţinutul mesajelor et 
persuasive. di LLENS 


Acest postulat se referă la us de Pomme 
stabilirea condițiilor necesare pentru 4 
transmiterea efectivă a informaţiei dorite 
în plan afectiv şi raţional. 

Pentru a se realiza imagini 
funcţionale care să răspundă acestui 
postulat (imagini saturate semantic) nu 


este nevoie de artişti, partea estetică a 
mesajului contând mai puţin din această perspectivă. Mesajul- 
imagine se va adresa conştiinţei destinatarului, angrenând sistemul 
său perceptiv, logic, estetic, motivational etc. pentru a convinge. 

Pentru a rezuma ideile esenţiale care apar la aceste mari şcoli 


de comunicare persuasivă scripto-iconică propunem următorul 


tablou schematic: 


Postulat Estetico- Argumenta- | Motivatio- Semiologic 
perceptiv tional nist 
Anul 1890 1940 1940 1960 
aparitiei 
Responsabil | Artistul Redactorul Psiho- Semiologul/ 
textului sociologul Semioticianul 
Planul vizat | Atentia Cognitiv Afectiv Multiplu 
Calitatea Originalitate | USP Concept Saturare 
mesajului evocator semantica 
Rolul Esential Secundar Important Esential 
imaginii Denotativ Sugestiv Informativ 
Rolul Nul Principal Secundar Secundar 
textului 


2.3. Cautarea unei metode de analiza 


2.3.1. De la semnificat la semnificant (Roland Barthes) 


În 1964, in Retorica imaginii, Roland Barthes îşi propune să 
vadă dacă imaginea conţine semne şi construiește o metodă proprie 
prin care să poată realiza studiul. 

Barthes postulează, pentru început, că imaginile au aceeaşi 
structură ca şi semnul lingvistic. Apoi consideră că, dacă pleacă de la 
ceea ce înțelege el din mesajul publicitar pe care îl analizează, pleacă 
de la semnificat. Deci, căutând elementul sau elementele care 
provoacă aceşti semnificati, le va asocia semnificanti şi va găsi astfel 


semne pline. 


SEMNIFICAT (ITALIENITATE) ==> SEMNIFICANTI 

În acest mod, Barthes arată cum 
conceptul de italienitate, 
semnificatul unei  publicitäti 
pentru pastele Panzani, este 
produs de diferite tipuri de 
semnificanti: 

- un semnificant lingvistic: 
sonoritatea italiană a 
substantivului propriu Panzani; 

- un semnificant plastic: culorile 
verde, alb, roşu care evocă steagul 
italian; 

- semnificanti iconici, reprezentaţi 
de obiecte determinate din punct 
de vedere sociocultural: roşii, 


PATES SAUCE PARMESAN 
A L'ITALIENNE DE LUXE 


ardei, ceapä, pachete de paste, 
cutie de sos, brânzä. 

Aceastä analizä pleacä de la semnificati pentru a gäsi 
semnificantii si reconstruieste, astfel, semnele care alcätuiesc 
imaginea. Barthes concluzionează că imaginea este constituită din 
diferite tipuri de semne: lingvistice, iconice şi plastice care, 
împreună, construiesc o semnificaţie globală şi implicită, integrând, 
în cazul pastelor Panzani, muzicalitatea limbii, ideea de naţiune şi 
cea de bucătărie mediteraneană. 


2.3.2. De la semnificant la semnificat 
Dacă obiectivul analizei este descoperirea mesajelor 
implicite vehiculate de o publicitate, sau de orice alt mesaj vizual, se 


va proceda in sens opus, plecându-se de la semnificanti pentru a se 
reconstitui sensul mesajului: 

SEMNIFICANTI ===> SEMNIFICATI 


Se poate face inventarul diferitelor tipuri de semnificanti 
prezenţi în mesaj şi, apoi, li se pot găsi semnificaţii care li se asociază 
printr-o convenţie sau prin modul obişnuit de folosire. Formularea 
sintezei acestor semnificati va putea fi considerată ca reprezentând 
mesajul implicit vehiculat de imaginea respectiv. Trebuie însă 
observat că o asemenea interpretare va fi relativizată în funcţie de 
contextul emiterii şi receptării mesajului şi va deveni mai plauzibilă 
dacă este realizată în grup, punctele comune ale unei analize 
colective fiind cele care por determina limitele unei astfel de 
interpretări. 

Cercetarea diferitelor elemente care compun un mesaj se 
poate face prin procedeul clasic al comutării folosit în lingvistică. 

Într-adevăr, orice mesaj, indiferent de forma sa (vizuală sau 
lingvistică), se dezvoltă pe două axe. Pe axa orizontală, numită axa 
sintagmatică, elementele care alcătuiesc mesajul se succed în timp sau 
în spaţiu, se combină între ele și contribuie împreună la construirea 
sensului. Aceste elemente se pot permuta, adică își pot schimba 
poziţia, dar nu pot fi înlocuite cu altele sau eliminate. Pe axa 
verticală, numită axa paradigmaticà, se înscriu elementele care aparțin 
aceleiaşi clase şi dintre care se selectează cele care vor fi folosite 
pentru construirea mesajului. Pe axa paradigmatică se pot efectua 
comutări în urma cărora un element este înlocuit cu alt element din 
aceeaşi clasă. 

Principiul comutării permite înlocuirea unei unităţi, a unui 
element relativ autonom, cu altul. Aceasta înseamnă că trebuie să 
avem la dispoziţie elemente similare cu cele din mesaj, dar absente 
din acesta. Astfel, în momentul în care văd roşu în mesaj, înțeleg că 
nu văd verde, nici albastru, nici galben etc. Văd linii curbe şi nu 
drepte. Văd un triunghi şi nu un pătrat sau un dreptunghi etc. Acest 
tip de asociere mentală care permite reperarea elementelor care 

compun imaginea (semne plastice: culoare, forme) se extinde şi la 
identificarea unor clase diferite de elemente: văd un bărbat şi nu o 
femeie, sau un copil, sau un animal, sau nu văd nici o fiinţă vie; 
hainele sunt haine de ţară, şi nu de oraş sau de seară (semne iconice: 
motive care pot fi recunoscute); există text scris şi el este negru şi nu 
roşu etc. (semne lingvistice: text). 

Deşi segmentarea unui limbaj vizual este o operaţie dificilă 
si nu întotdeauna posibilă deoarece acesta nu este discontinuu, 
precum limba, ci continuu, exercițiul mental al comutării are meritul 
de a permite interpretarea culorilor, formelor, motivelor pentru ceea 
ce sunt, lucru care se face relativ spontan, dar mai ales pentru ceea ce 
nu sunt. Această metodă adaugă la analiza simplă a elementelor 
prezente pe cea a alegerii unor anumite elemente în loc de altele, 
imbogatind considerabil înțelegerea mesajului. 


2.3.3. Aşteptare şi context 


O importanţă deosebită în interpretarea oricărui mesaj, 
indiferent de tipul său, îi revine contextului în care are loc receptarea 
sa, orizontului de aşteptare al publicului. Comunicarea prin imagine 
(mai degrabă decât cea prin limbaj) va stimula din partea 
spectatorului un anumit tip de aşteptare specifică şi diferită de cea 
pe care o stimulează un mesaj verbal. 

Interpretarea analitică a unei imagini trebuie să tina cont de 
contextul acesteia: cel al producerii ei, cel care a precedat-o şi cel al 
receptării ei. Jocul cu contextul poate deveni un mod de a înşela 
aşteptarea spectatorului surprinzându-l, şocându-l sau amuzându-l. 
Aşezarea unei roţi de bicicletă într-un muzeu, promovarea unui om 
politic cu aceleaşi mijloace care ar fi folosite la lansarea unui nou 
produs de detergent, situarea unor personaje nobile în situaţii 
burgheze, reprezintă tot atâtea procedee de decontextualizare care 


jonglează cu aşteptarea noastră. 

2.3.4. Tipuri de semne 


Roland Barthes a fost unul dintre primii cercetători care au 
ales să utilizeze imaginea publicitară ca teren de studiu pentru 
semiotica imaginii. Motivele sale au fost de natură operaţională. 
Imaginea publicitară, neîndoielnic intentionala, deci in mod esenţial 
comunicativă şi destinată unei lecturi publice, constituie un teren 
privilegiat pentru observarea mecanismelor producerii de sens prin 
imagine. Funcţia însăşi a mesajului publicitar — aceea de a fi înţeles 
rapid si de către un număr mare de persoane — presupune indicarea 
clară a componentelor sale şi a modului lor de funcționare. 

Am evocat deja un aspect al metodologiei folosite de 
Barthes. Metodologia globală este în realitate mult mai complexă şi 
vom prezenta în continuare concluziile cele mai importante ale 
analizei lui Barthes. 

“lată o publicitate Panzani: pachete de paste, o cutie, un 
pachet, roşii, ceapă, ardei, o ciupercă, totul ieşind dintr-o plasă 
deschisă pe jumătate, în nuanţe de galben şi verde pe fond roşu.” 

După ce face această descriere a anunţului publicitar, 
Barthes continuă prin a distinge diferitele tipuri de mesaj care îl 
compun: 

e mesajul lingvistic 
e mesajul iconic codat 
e mesajul iconic necodat. 

Etapă în aparenţă simplă şi evidentă, descrierea este capitală 
deoarece vizează transcrierea perceptiilor vizuale în limbaj verbal. 
Pentru mai multă corectitudine, ea trebuie realizată în grup, acest tip 
de interpretare reprezentând un exerciţiu adesea surprinzător prin 
diversitatea rezultatelor la care conduce. În plus, această interpretare 
simultană de către un public larg este foarte importantă deoarece ea 

arată în ce măsură viziunea asupra unei imagini este şi colectivă şi 
individuală. 

Verbalizarea mesajului vizual conţine procese de alegere 
perceptivă şi de recunoaştere care determină respectiva interpretare. 
Această trecere de la ,perceptie” la „numire”, această depăşire a 
frontierei care separă vizualul de verbal, este importantă în ambele 
sensuri. 

În sensul ,perceptie-numire”, ea indică în ce măsură 
percepţia formelor şi a obiectelor este determinată de bagajul 
cultural al receptorului. Ceea ce numim asemănare sau analogie 
corespunde unei analogii perceptive realizate de către fiecare 
receptor în parte şi nu decurge în mod direct și nemijlocit din 
asemănarea dintre reprezentare şi obiect: o imagine apare ca 
asemănătoare atunci când este construită astfel încât să provoace un 
proces de decriptare de aceeaşi natură cu cel prin care se decriptează 
însăşi lumea înconjurătoare. Elementele reperate de către public 
într-o imagine sunt unităţi culturale care îi sunt familiare 
receptorului, a căror identificare depinde de obisnuinta lui de a le 
repera în lumea înconjurătoare. O imagine, asemenea lumii 
înconjurătoare, este decriptabilă într-o infinitate de moduri, în 
funcţie de caracteristicile luate în considerare: de la forme, culori, 
textură, gradatii, material pictural sau fotografic, până la molecule 
sau atomi. Simplul fapt de a desemna unităţi, de a decupa mesajul 
vizual în unităţi care pot fi numite, trimite la modul nostru de a 
percepe şi de a decupa realul în unităţi culturale. 

Trecerea de la verbal la vizual presupune ca o imagine să fie 
mai întâi numită, descrisă, înainte de a fi realizată. Publicitatea este 
un bun exemplu în acest sens. Se doreşte a se indica o anumită 
persoană, un anumit produs de îmbrăcăminte, un anumit loc sau un 
anumit concept (libertatea, feminitatea). Găsirea echivalentului 
vizual a unui proiect verbal nu este simplă şi presupune o 


multitudine de alegeri şi decizii. Un anumit scenariu (verbal) poate 

conduce la nenumărate reprezentări vizuale, în funcţie de 
experienţele si de imaginarul fiecăruia. 

Descrierea făcută de Roland Barthes conţine germenii 
tuturor dezvoltărilor teoretice ulterioare. O altă persoană ar fi putut 
descrie aceeaşi imagine într-un mod diferit, în funcţie de propria sa 
viziune asupra lumii sau în funcţie de interesele personale de 
moment. 

În exemplul concret oferit de Barthes, descrierea verbală 
introduce: 

e conceptul de denotatie si corolarul său, conotatia; 

e identificarea, în mesajul lingvistic, a unei componente a 
imaginii prin evocarea substantivului propriu; 

e desemnarea obiectelor care vor permite elaborarea noţiunii 
de semn iconic; 

e observarea compoziţiei vizuale care conduce la intuirea 
existenţei semnelor plastice şi a relaţiei lor codate din punct 
de vedere sociocultural. 

Din punct de vedere metodologic, demersul este interesant 
şi reproductibil. El are meritul de a pune în evidenţă eterogeneitatea 
imaginii prin concentrarea atenţiei pe diferitele componente ale 
acesteia, imaginea articulându-şi semnificaţiile specifice — din care 
rezultă apoi mesajul global — pe relaţia pe care semnele care o 
compun o au unele cu celelalte. 

Imaginea nu se confundă, aşadar, cu analogia, ea nefiind 
constituită doar dintr-un semn iconic sau figurativ, ci din diferite 
materiale care se întrepătrund pentru a constitui un mesaj vizual. 
Pentru Barthes, diferitele materiale care compun imaginea sunt, mai 
întâi, materialul lingvistic, apoi materialul iconic codat şi, în fine, 
materialul iconic necodat. 

În ceea ce priveşte mesajul lingvistic, Barthes distinge diferite 
suporturi ale acestuia (imaginea publicitară în sine, suporturile 
reprezentării: etichete etc.). Barthes analizează de asemenea retorica 

imaginii (aici repetiţia), apoi modul de articulare a mesajului 
lingvistic cu mesajul vizual. 

Prin demonstraţia sa, Barthes arată că imaginea pură, adică 
tot ceea ce nu este de natură lingvistică în imaginea publicitară, 
trimite la universuri diferite de ea însăşi în funcţie de legi care îi sunt 
specifice. Altfel spus, imaginea pură funcţionează ca un semn, sau 
mai exact, ca un ansamblu de semne. Astfel, obiectele reprezentate 
trimit la un anumit mod de a face cumpărături corespunzător unui 
anumit tip de societate; culorile şi anumite legume trimit la o idee, 
mai mult sau mai putin stereotipă, pe care publicul o are despre 
Italia; compoziţia trimite la tradiţia picturală a naturilor moarte; 
prezentarea imaginii, locul pe care aceasta îl ocupă în revistă, la 
publicitate. Deci, în afara mesajului literal sau denotat, pus în 
evidenţă de descriere, există un mesaj simbolic sau conotat legat de o 
cunoaştere preexistentă, împărtăşită de lectorul imaginii si de 
autorul acesteia. 

În ceea ce urmează vom folosi sintagma mesaj vizual pentru a 
desemna ceea ce nu este mesaj lingvistic în imaginea publicitară şi 
vom indica prin imagine mesajul în ansamblul lui, inclusiv 
componenta sa lingvistică. În interiorul mesajului vizual, vom distinge 
semnele figurative sau iconice care dau, într-o manieră codată, impresia 
de asemănare cu realitatea sprijinindu-se pe analogia perceptivă şi 
pe coduri de reprezentare specifice. Prin semne plastice vom desemna 
instrumentele plastice propriu-zise ale imaginii: culoarea, formele, 
compoziţia sau textura. Semnele iconice şi semnele plastice sunt 
considerate ca fiind semne vizuale distincte şi complementare. 

Un ultim aspect devenit foarte productiv al studiului lui 
Barthes îl reprezintă abordarea retoricii imaginii (care dă chiar titlul 
respectivului articolul) și care va constitui subiectul următorului 
capitol. 

3. RETORICA IMAGINII 


3.1. Retorica clasică 


Disciplină foarte veche care datează din vremea Greciei 


antice, retorica clasică a marcat întreaga cultura occidentală. Predată 


etimologic până la mijlocul secolului al XX-lea, retorica clasică trece 


printr-un proces de înnoire în anii 60 determinat de formalism şi de 


lingvistica modernă, de psihanaliză şi apoi de structuralism. 


Vechile câmpuri ale retoricii erau: 


inventio: invenţia consta în găsirea subiectelor, 
argumentelor şi a tehnicilor de convingere în funcţie de 
tema sau de cauza aleasă (identificarea ideilor). 

dispositio: corespunde realizării părţilor importante ale 
discursului (căutarea planului cel mai eficient) care se 
repartizează apoi într-o ordine care decurge din genul 
abordat (ex. ideea principală a unui eseu se aşează la 
sfârşitul acestuia, pe când tot aceasta apare la început 
într-un articol de ziar). 

elocutio: corespunde alegerii stilului potrivit, adică 
alegerii cuvintelor şi organizării lor interne în frază, deci 


a figurilor de stil. 


Aceste figuri pot acţiona la nivel sintagmatic (figuri de frază) sau la 


nivel paradigmatic (figuri de cuvinte, tropi). Figurile de frază constau 


în manipularea structurii sintactice de bază a frazei practicând, de 


exemplu, inversiunea, elipsa, repetiţia, litota, antiteza, exclamatia, 


gradatia etc. Tropii se referă la alegerea propriu-zisă a cuvântului. 

Cei mai cunoscuţi tropi sunt metafora (substituție prin paralelism 
cantitativ) şi metonimia (substituție prin contiguitate) care constă în 
a desemna conţinutul prin obiectul care îl conţine, utilizatorul prin 
obiectul/instrumentul pe care îl utilizează, cauza prin consecinţă etc. 

Retorica clasică mai avea însă încă două componente 
importante: memoria (importantă, azi, în discursurile actorilor sau 
avocaţilor) şi actio sau modul de a pronunţa un discurs, dictia şi 
gesturile folosite. Aceasta din urmă este redescoperită mai ales în 
comunicarea vizuală (televiziunea), dar poate apărea în orice altă 
formă de comunicare, de exemplu, în comunicare non-verbală. 
Totuși, retorica figurilor constituie partea cea mai importantă a 
retoricii clasice şi face ca majoritatea studiilor de retorică să fie astăzi 
consacrată exclusiv figurilor de mai sus. 


3.2. Retorică şi conotaţie 


În anii '60, înnoirile din teoria literară, pătrunderea, în 
Franţa, a formalismului rus apoi a structuralismului, împrumuturile 
făcute de lingvisti din diferite ştiinţe umaniste (ca etnologia sau 
psihanaliza) i-ai permis lui Barthes să analizeze mecanismul 
funcționării imaginii în termenii retoricii. 

Din perspectiva imaginii, Barthes înţelege retorica sub două 
aspecte: pe de o parte ca mod de persuasiune şi de argumentare 
(inventio) şi, pe de altă parte, din punctul de vedere al figurilor (stil 
sau elocutio). 

În ceea ce priveşte inventio, Barthes identifică în imagine 
specificitatea conotatiei: o retorică a conotatiei, adică a facultății de a 
provoca o semnificație secundară plecând de la o semnificație primară, de la 
un semn plin. 

Fotografia  (semnificantul) care permite recunoaşterea 
roşiilor, ardeiului şi a cepelor (semnificatul) din exemplul lui Barthes 
constituie un semn plin (un semnificant legat de un semnificat). 

Totuşi, acest semn plin îşi continuă dinamica semnificativă devenind 
semnificantul unui semnificat secund, „fructe si legume 
mediteraneene, Italia”, etc. Aceste proces de semnificaţie a devenit 
cunoscut sub forma diagramei: 


Semnificant Semnificat 


Semnificant Semnificat 


În acest mod, Barthes a conceptualizat şi a formalizat lectura 
simbolică a imaginii, şi în special pe cea a imaginii publicitare. 
Pentru el, acest proces de conotaţie este element constitutiv pentru 
orice imagine, chiar şi pentru cea mai naturală dintre ele, adică 
pentru fotografie, deoarece, subliniază Barthes, nu există nici o 
imagine „adamică”. Chiar dacă motorul acestei lecturi/interpretări 
secunde este ideologia specifică unei societăți sau unui moment 
istoric dat, ceea ce contează pentru Barthes este faptul că o imagine 
vrea totdeauna să spună altceva decât ceea ce reprezintă la primul nivel, 
adică la nivelul denotatiei. 

Această retorică a conotatiei caracterizează, de fapt, orice tip 
de limbaj, inclusiv cel verbal la nivelul căruia se aglutinează o 
mulțime de conotaţii (exemplu: simpla rigoare a unui mesaj 
conotează faptul că acesta este un mesaj ştiinţific). 

Putem, deci, afirma că orice formă de expresie şi de 
comunicare este conotativă şi că dinamica semnului constă tocmai în 
aceste alunecări permanente de sens. Ceea ce arată retorica conotatiei 
nu este calitatea de imagine a mesajului vizual, ci cea de semn a 
acestuia, faptul că, deşi obiect la rândul său, imaginea dezvoltă un 
limbaj diferit de cel al lucrurilor reprezentate. 

3.3. Retorică şi publicitate (Jacques Durand) 


Retorică şi imagine publicitară este titlul unui studiu publicat 
de Jacques Durand în 1970, studiu care constituie şi azi un reper 
pentru relaţia dintre retorică şi publicitate. 

Aspectul cel mai cunoscut al acestei cercetări îl reprezintă 
demonstrarea, prin studiul a mai mult de o mie de anunţuri 
publicitare, a faptului că publicitatea utilizează o întreagă panoplie 
de figuri de retorică despre care se credea că sunt rezervate 
limbajului verbal: figuri ale sintagmei (la nivelul frazei) şi figuri ale 
paradigmei (la nivelul cuvintelor). 

Durand propune un tablou în care clasează aceste figuri 
după axele de limbaj şi după tipul de operaţii care le dau naştere 
(adjunctiune, suprimare, substituție, schimb) sau după tipul relaţiei 
dintre varianti (identitate, similitudine, diferenţă, opoziţie, falsă 
omologie, dublu sens, paradox). 

Se găsesc, astfel, în publicitate metafore vizuale prin care sunt 
reprezentate indirect caracteristici ale produselor promovate. De 
exemplu, în imaginea 
publicitară realizată de 
Citroen pentru a ilustra 
sloganul Revoluționar, 
este prezentat un copil 
chinez care face semnul 
victoriei. Prin aceasta 


referire directa la China 


revolutionara a lui Mao, 
Citroen nu numai că își arată deschiderea către piaţa chineză, dar 
reprezintă, metaforic, conceptele care stau la baza campaniei sale: 
inovaţie, progres, viitor, speranţă. În acest fel, marca se prezintă ca o 


valoare sigură si rară. Prin comparaţie implicită, se atribuie 

produsului (absent din imagine) calitățile semnului vizual 
reprezentat. 

Hiperbola vizuală este de asemenea 
frecventă în publicitate (însoţită eventual de 
litotă). Prin folosirea ei, se insistă în mod 
exagerat asupra unor aspecte vizuale cu scopul 
de a scoate în evidenţă calitățile produsului sau 


de a capta atenţia publicului prin exagerări care 
pot șoca. 

Elipsele sunt o altă figură de stil frecvent folosită în imaginile 
publicitare. Ele apar în momentul în care, 


Si Bonnie et Clyde avaient eu une Golf. 


de exemplu, produsul căruia i se face 
reclamă nu este prezent în imagine (este 
cazul reclamei la Volkswagen Golf) sau 
dacă o imagine este reprezentată 


incomplet, spectatorul urmând să o 
reconstituie singur. 

Alte figuri tin mai mult de construcţia ansamblului 
anunţului prin organizarea şi combinarea elementelor care îl 
compun: repetiţia, inversiunea, gradatia, etc. 

Pentru a nu rămâne numai un inventar care se închide 
asupra lui însuşi, inventarul figurilor retorice prezente în imagine 
trebuie continuat prin analiza semnificației lor, a efectului pe care îl 
produc. Trebuie, deci, căutate semnificaţiile respectivelor procedee 
pentru a înţelege mecanismele de interpretare pe care le provoacă. 

Durand a demonstrat nu numai că mecanismele figurilor 
retoricii nu sunt rezervate exclusiv limbajului verbal, ci şi că terenul 
publicităţii este un teren deosebit de bogat în figuri de stil. 

Căutând funcţia asociată acestor figuri în mesajul publicitar 
şi sprijinindu-se pe teoriile lui Freud, Durand a demonstrat că 
imaginea publicitară se serveşte de figurile de stil pentru a crea o 
retorică a plăcerii, o retorică hedonistă prin care spectatorul este 

invitat să transgreseze limitele realului şi ale normei pentru a intra în 
lumea visului, a fantasticului, a dorințelor intime etc., într-o lume în 
care, prin urmare, totul este posibil. În cazul publicităţii, elocutio este, 
în serviciul a ceea ce retorica numeşte inventio, sau, altfel spus, stilul 
în serviciul unei argumentatii specifice. 

Studiul retoricii imaginii presupune, în concluzie, analizarea 
jocului de forme şi de sensuri prezente în mesajele vizuale, a 
mijloacelor folosite pentru dezvoltarea anumitor strategii discursive 
şi a efectelor obţinute în momentul interacțiunii cu publicul ţintă. 

4. ANALIZA SEMIOTICĂ A UNEI IMAGINI 
PUBLICITARE FIXE (MARTINE JOLY) 


Martine Joly propune, în cartea sa Introducere în analiza 
imaginii, un model de analiză semiotică a unei imagini publicitare pe 
care am ales să îl prezentăm în continuare, completându-l atunci 
când este necesar, cu propriile noastre comentarii. Opţiunea noastră 
este motivată de două calităţi ale modelului de analiză selectat: 

1. poate constitui un instrument de lucru accesibil oricui 
doreşte să înțeleagă mecanismele semiotice care stau la 
baza funcţionării unei imagini publicitare 

2. are calitatea de a instrui publicul în vederea realizării 
unei lecturi profesioniste a imaginii publicitare. 

Joly analizează o publicitate pentru hainele Marlboro Classics, 
cu obiectivul declarat de a găsi mesajul implicit propus de această 
publicitate şi de a afla cărui tip de public se adresează el. 

Un prim pas în analiza unei imagini publicitare îl reprezintă 
definirea contextului în care a apărut aceasta. Publicitatea pentru 
hainele Marlboro Classics a fost publicată în numărul din 17 
octombrie 1991 al săptămânalului Le Nouvel Observateur. Este 
important de remarcat că acest ziar se adresează unui public mai 
degrabă intelectual, considerat de stânga, de clasă mijlocie. 
Momentul în care este publicată imaginea este, de asemenea 
important. În acest caz, este vorba despre luna octombrie, hainele 


promovate fiind destinate unui anotimp rece. 

4.1. Descrierea 


Imaginea ocupă două pagini pline. Pagina din stânga este 
ocupată în totalitate de fotografia, în tonuri maronii pe fond alb-gri, 
a unei părţi a bustului unui personaj îmbrăcat cu o haină de piele, 
ținând in mâna dreaptă hamurile şi căpăstrul unui cal, din care nu se 
vede decât o parte din coamă şi partea din faţă de la şa. Această 
fotografie constituie o masă mare dominată de tonuri închise care 
ocupă spaţiul situat sub diagonală, în dreapta imaginii. 

Pagina din dreapta are în 
partea superioară © 


fotografie de dimensiuni 
mici (format 8x10), 
centrată, reprezentând 
un peisaj sub zăpadă: 
bariere de lemn în nuanţe 


Mariboro Classes de maro par sa 


delimiteze un tarc, pe un 
fundal de zăpadă şi arbori fără frunze. Nu se vede cerul. 

Deasupra acestei fotografii este scris cu majuscule: Iarna este 
aproape, punctele noastre de vânzare de asemenea. Sub fotografie 
urmează o listă de adrese cu magazine din Franţa, clasate pe 
categorii, unde pot fi găsite aceste produse. Numele de oraşe sunt 
subliniate. Această listă de nume şi de adrese umple aproape toată 
pagina. 

În partea de jos a paginii, centrat, cu litere îngroşate, de 
dimensiuni mari în comparaţie cu celelalte litere folosite pe aceeași 
pagină, se găsește marca produsului: Marlboro Classics şi sub el, cu 
majuscule dar cu litere mai mici, sloganul Fits the man. Un asterisc 
trimite în partea din dreapta jos la traducerea în franceză, scrisă cu 
litere foarte mici: Îmbracă bărbaţii iar acesteia îi corespunde, cu 

aceeaşi mărime de literă, următorul text tipărit jos în stânga: Un 
produs Marlboro Leisure Wear. 
Acest mesaj vizual este constituit din trei tipuri de semne 
care compun, la rândul lor, trei mesaje: 
e un mesaj plastic; 
e un mesaj iconic; 


e un mesaj lingvistic. 


Analiza fiecărui tip de mesaj precum si a interacțiunii dintre 
ele vor face posibilă identificarea mesajului implicit global al acestei 
imagini publicitare. 


4.2. Mesajul plastic 


Am spus deja că printre semnele vizuale care compun un 
mesaj vizual figurează semnele plastice. 

Distincția teoretică dintre semne plastice şi semne iconice 
datează din anii '90, când Grupul ua arătat că elementele plastice ale 
imaginilor”: culori, forme, compoziţie, textură etc., sunt semne pline 
şi nu un simplu material care serveşte exprimării semnelor iconice 
(figurative). Această distincţie fundamentală ne permite să afirmăm 
că o mare parte a semnificației mesajului vizual este determinată nu numai 
de semnele iconice analogice ci şi de alegerea plastică, funcţionarea celor 
două tipuri de semne fiind simultană şi complementară. 

Semnele plastice analizate de Joly în studiul semiotic al 
imaginii publicitare pentru hainele Marlboro Classics sunt: suportul, 


7 Pentru o analiză detaliată a contribuţiei Grupului u la dezvoltarea 
semioticii vizualului, a se vedea Georges ROQUE «A propos du Traité du 
signe visuel», ACTES SEMIOTIQUES [publicat online pe 02.02.2010]. 

URL:  <http://epublications.unilim.fr/revues/as/3128>. Data consultării: 
10.10.2014. 

cadrul, încadrarea, unghiul de realizare a fotografiei și alegerea 
obiectivului, compoziţia, așezarea în pagină, formele, culorile, 
lumina si textura imaginii. Toate aceste semne plastice contribuie la 
construirea sensului imaginii, corelându-se cu semnele iconice si 


lingvistice prezente în imagine. 
4.2.1. Suportul 


Hârtia de ziar semi-lucioasă, pagina dublă trimit la universul 
presei franceze săptămânale de o calitate peste medie şi la alternanța 
(necesară într-un asemenea cadru) dintre paginile de publicitate şi 
articolele de fond. 

Dimensiunea imaginii, aşezarea sa în pagină, tipul de litere 
folosit indică faptul că acest mesaj vizual este o publicitate, conform 
unei tradiţii care spune că publicitatea trebuie să transmită, mai mult 
sau mai putin explicit, faptul că se înscrie in categoria materialelor 
de promovare. 

Este evident faptul că această auto-desemnare a publicității 
ca publicitate nu se realizează totdeauna în mod explicit. Astfel, în 
cadrul aceluiaşi ziarul se pot observa alunecări între genuri. Este 
cazul, de exemplu, al unor texte publicitare care recurg la mărcile 
tipografice specifice reportajelor jurnalistice, cititorul nefiind 
prevenit că se află în fata unei publicitati®. 

În cazul imaginii analizate, publicitatea se indică pe sine ca 
fiind publicitate. 

Avem în plus de-a face cu fotografii imprimate care fac ca 


reprezentarea să apară naturală în măsura în care aceste fotografii au 


3 Această formă de publicitate camuflată (native advertising sau publicitate 
contextuală), prezentă în mediile online dar și în presa scrisă, este foarte des 
abordată în prezent, folosirea ei fiind intens dezbătută mai ales din 
perspectiva protecţiei drepturilor consumatorilor de presă. 

valoarea unor imagini figurative, urme înregistrate în realitate 
Creatorii acestei publicitati tind, în acest mod, spre disimularea 
caracterului construit al imaginii. 


4.2.2. Cadrul 


Orice imagine are limite fizice care sunt, în 
funcţie de epoci şi stiluri, mai mult sau 
mai puţin reprezentate printr-un cadru. 


Cadrul este adesea resimţit de către 


creatorul unei imagini ca o constrângere şi, din momentul în care 


este perceput în acest mod, se încearcă estomparea lui. Există mai 
multe procedee pentru a realiza acest lucru şi acestea merg de la 
reîncadrarea internă a mesajului vizual până la ştergerea pur şi 
simplu a cadrului. 

Absența cadrului poate 
suscita curiozitatea spectatorului, 
dorința sa de a ştii mai mult, poate 
constitui o invitație la recrearea 
unor scene sau imagini absente sau 


serveşte pentru a atrage atenția ; 
asupra unor anumite elemente ale compozitiei. 

Prezenta cadrului are ca efect atragerea spectatorului în 
interiorul imaginii, separarea lui de lumea înconjurătoare prin 
impunerea unor limite vizuale pe care acesta le percepe simultan cu 
imaginea. 

Pe pagina din stânga a imaginii publicitare analizate, 
fotografia nu este circumscrisă de un cadru ci pare tăiată, întreruptă, 
de marginea paginii: receptorul are impresia că nu vede mai mult 
deoarece pagina este prea mică. 

Acest procedeu prin care cadrul (sau limitele) imaginii se 
confundă cu marginea suportului are consecințe particulare asupra 

imaginarului spectatorului. Într-adevăr, această tăietură, atribuită 
dimensiunii suportului mai degrabă decât alegerii încadrării, face ca 
spectatorul să construiască în imaginaţie ceea ce nu intră în câmpul 
vizual al reprezentării, dar o completează, constituind câmpul exterior 
al acesteia. 

Absenta cadrului, pe pagina din stânga de unde începe 
lectura, instaurează deci o imagine centrifugă, stimulând o construcție 
imaginară complementară. Procedeul provine din cinematografie unde 
se optează de multe ori pentru acest joc dintre câmpul vizual al 
reprezentării şi câmpul exterior acesteia,. 

Spaţiul alb din pagina din dreapta serveşte, dimpotrivă, 
drept cadru fotografiei de dimensiuni reduse care se înscrie, astfel, în 
imagine, centrată în partea superioară a acesteia. Efectul obținut este 
contrar celui din pagina din stânga: prin restrângerea reprezentării 
vizuale, suntem invitaţi la un proces de lectură centripetă prin care 
pătrundem în profunzimea (fictivă) a reprezentării, ca în cea a unui 
tablou făcut de un pictor peisagist. Procedeul trimite, deci, la tradiţia 
picturală, prima care a inspirat fotografia, şi nu la cel al 
cinematografului. 


4.2.3. Încadrarea 


Dimensiunea elementelor reprezentate într-o imagine 


E 


rezultă din încadrarea acesteia. În fotografie, 
încadrarea se obține prin reglarea distanței dintre 
subiectul fotografiat şi obiectiv. Astfel, o fotografie 


poate fi realizată de la distanță sau de aproape 
(plan general, plan de ansamblu, plan mediu, plan 


detaliu, prim plan, etc.), rezultând diverse 
= dimensiuni ale imaginii pe care este centrat 
£ aparatul de fotografiat. 

Încadrarea realizată pe cele două pagini ale publicităţii 
Marlboro Classics este diferită: verticală şi foarte strânsă pe pagina din 
stânga, dă impresia unei mari apropieri; orizontală şi largă pe pagina 
din dreapta, dă impresia unei distanţe foarte mari. În acelaşi timp 
încadrările propun, în această publicitate, un fel de inversare 
comparativă a proporțiilor: dimensiunea mică (haina, culturalul) 
devine dimensiune foarte mare, pe când dimensiunea foarte mare 
(natura) devine foarte mică. 


4.2.4. Unghiul de realizare a fotografiei 


Stabilirea lui este extrem de importantă deoarece de ele 
depinde impresia de realitate într-o fotografie. O fotografie poate fi 
realizată de la același nivel cu subiectul fotografiat, de sus în jos 
(fotografie în plonjeu) sau de jos în sus (fotografie în contra-plonjeu, 


subiectul va apărea mai înalt si va fi pus în valoare mai mult). 


În imaginea Marlboro Classics, unghiul din care se realizează 
fotografia din stânga conferă personajului forţă şi grandoare. În a 
doua imagine însă spectatorul are impresia că domină peisajul. 

Alegerea obiectivului are, de asemenea, ca efect focalizarea 
privirii pe anumite zone ale imaginii în detrimentul altora prin 
crearea efectului de profunzime. 

Absența profunzimii face ca locul în care este situat 
personajul din imaginea din stânga să apară ca un loc de nicăieri şi 
deci de oriunde, pe când obiectivul ales pentru fotografia din 
dreapta conduce la crearea efectului de profunzime, ca într-un spaţiu 


tridimensional real. 


DO 


4.2.5. Compoziţia, aşezarea în pagină 


Compoziţia — sau geografia interioară a mesajului vizual — 
este un instrument plastic fundamental. Ea joacă un rol esenţial în 
ierarhizarea elementelor constitutive ale imaginii si deci în orientarea 
lecturii. În orice imagine (pictură, cinema, desen, imagine de sinteză 
etc.), construcţia este capitală şi ea poate respecta sau contrazice 
convențiile elaborate în timp, variind în funcţie de epocă şi stil. 

În ceea ce priveşte imaginea publicitară, compoziţia este 
astfel gândită încât privirea să selectioneze in ea suprafeţele care 
conţin informaţia cheie, mai ales că se ştie că există modele sau 
pattern-uri de lectură din cauza cărora nu toate amplasamentele în 
pagină au aceeaşi valoare. Sensul lecturii este, bineînţeles, 
determinant: lectura de la stânga la dreapta implică o compoziţie 
specifică, după cum lectura verticală (chineză, japoneză) sau cea de 
la dreapta la stânga (arabă) implică o compoziţie diferită. 

Conform lui Georges Péninou (1970) există 4 configurații 
care se regăsesc cu preponderență în imaginea publicitară: 

1. Construcția focalizată: liniile de forţă ale imaginii (culori, 
lumină, forme) converg către un punct care apare ca un focar al 
imaginii şi care devine locul unde este promovat produsul. Privirea 
este atrasă spre punctul strategic al imaginii în care se găseşte 
produsul. 

2. Construcția axială care plasează produsul exact pe axa 
privirii, în general în centrul imaginii. 

3. Construcția în profunzime în care produsul este integrat 
într-o scenă, într-un decor în perspectivă şi se află în prim planul 
imaginii. 

4. Construcţia secventialä care necesită o parcurgere a întregii 
imagini pentru ca abia la sfârşit privirea să cadă pe produs, situat cel 
mai adesea, pentru o lectură de la stânga la dreapta, în partea de jos 
din dreapta imaginii. Modelul cel mai întâlnit al acestui tip de 

construcţie este construcţia în Z care începe în partea de sus din 
stânga imaginii, conduce privirea sus în dreapta (prin lectura la care 
o supune), pentru a cobori jos în stânga, de unde, reluând lectura 
unui mic text, ajunge în final la reprezentarea produsului în dreapta 
jos. 

Aceste configuratii ale imaginii publicitare corespund 
proiectului particular căruia îi răspunde respectiva publicitate. 
Astfel, pentru lansarea unui produs pe piaţă se recurge la construcția 
axială în care produsul monopolizează lumina şi culoarea. Pentru a 
informa asupra existenței unui produs deja cunoscut se foloseşte cel 
mai adesea construcția focalizată sau în profunzime. Se vor atribui, 
în fine, unui produs calităţi care îi sunt exterioare printr-o construcţie 
secventiala care deplasează, în cursul lecturii, calităţile publicităţii 
(decor luxos, natură, mare etc.) asupra produsului. Se cunoaşte cazul 
reclamelor la ţigări în care folosirea acestui procedeu a fost interzisă 
considerându-se că induce publicul în eroare prin afirmaţii care nu 
se susțin în realitate. 

Pentru a reveni la exemplul publicităţii Marlboro Classics, o 
lectură globală a acesteia arată că a fost realizată o construcţie 
secventialà care merge de la o pagină la alta, pentru a se opri asupra 
mărcii în partea de jos a paginii a doua. 

Se poate observa, în plus, că fiecare pagină are logica sa 
proprie de organizare. În stânga, construcţia masivă şi oblică 
conduce privirea din punctul cel mai luminos şi mai clar aflat în 
poziţie axială (partea de sus de la şa), în lectură ascensională, spre 
partea de sus imaginii. De aici privirea se va deplasa pe pagina din 
dreapta mai întâi orizontal, pentru a citi comentariul verbal, apoi 
vertical, de sus în jos, pentru a încheia cu numele produsului. Se 
constată o construcţie secventialà dinamică deoarece orientarea 
oblică ascendentă spre dreapta (pagina din stânga) este o orientare 
asociată adesea cu ideile de dinamism, energie, progres, speranță 
etc., în timp ce, invers, parcurgerea unei linii oblice descendente spre 

stânga sau spre dreapta este mai degrabă asociată căderii, 
regresiunii. Se remarcă aici că lectura descendentă a paginii din 
dreapta este verticală şi nu oblică, evitându-se asocierea cu regresul 
şi căderea şi favorizându-se ideea de echilibru. 


4.2.6. Formele 


Interpretarea formelor, ca şi a celorlalte mijloace plastice, 
este în mod esenţial, antropologică şi culturală. 

Se întâmplă adesea să nu verbalizăm interpretarea care are 
loc la nivelul conştiinţei deoarece estimăm că nu suntem suficient de 
cultivați sau prea putin cunoscători ai artelor plastice pentru a fi 
indreptatiti să o facem. Această auto-cenzură, care poate lua pur şi 
simplu forma unei nerecunoaşteri a mesajului (mesajul „este ceea ce 
este, nu este nimic de spus despre el”) nu conduce nici la o afirmare 
a independenţei noastre spirituale, nici la o dezvoltare a libertăţii 
noastre intelectuale. Efectul este tocmai contrariul, deoarece, mai ales 
în publicitate, autorul mesajului vizează cunoştinţele mai mult sau 
mai putin interiorizate ale lectorului țintă. 

Un alt obstacol în interpretarea formelor îl reprezintă 
caracterul figurativ al imaginilor, mai ales al celor fotografice: 
formele apar ca date naturale (nu există comentariu când este vorba 
despre silueta unui om sau a unui copac: ele sunt ceea ce sunt) şi se 
omite faptul că, de fapt, ele au fost alese între multe alte forme 
posibile de reprezentare pentru a transmite un anumit mesaj. 

Astfel, pentru a vedea formele aşa cum sunt ele organizate în 
mesajul vizual şi pentru a înţelege interpretarea pe care o vizează, 
trebuie să reuşim să ne distantam de ceea ce reprezintă şi să le 
privim cu atenţie aşa cum sunt ele folosite în mesaj. 

În publicitate sunt preferate asociaţiile cele mai banale, 
aproape stereotipe, capabile să genereze o interpretare rapidă şi clară 
a mesajului. De exemplu, liniile curbe, formele rotunjite sunt asociate 

cu feminitate, pe când formele ascuţite sau linii drepte invocă 
virilitatea, dinamismul, etc. 

Dacă ne îndepărtăm de ceea ce este evident şi uşor de 
recunoscut în publicitatea Marlboro Classics, pentru a observa apoi, 
atent, modul în care este construit mesajul, constatăm că imaginea 
este susținută de un întreg sistem de opoziții: în stânga, forme 
rotunjite, organizate în masă; în dreapta, o suită de linii fine şi 
verticale, unele subliniate prin linii orizontale, haşurile tipografice 
reluând haşurile fotografiei din partea de sus. Toată pagina din 
dreapta este compusă din linii sumbre şi fine pe fond alb, conducând 
la imaginea familiară a unei uşoare căderi de zăpadă. În fine, în 
partea de jos a imaginii din dreapta, aspectul masiv şi întunecat al 
caracterelor tipografice apare ca un ecou vizual al masivitatii 
imaginii de pe pagina din stânga. 


4.2.7. Culorile şi lumina 


Percepția si interpretarea culorilor este determinată de 
orizontul cultural al receptorului. Naturaletea aparentă a culorilor si 
a luminii poate veni în sprijinul unei bune interpretări a lor. 

Într-adevăr, culoarea şi lumina au un efect psiho-fizilogic 
asupra spectatorului deoarece, percepute optic şi trăite fizic, ele îl 
pun pe acesta într-o stare care seamănă cu cea a experienţei primare 
a culorilor şi luminii. Lumina oblică a dimineţii şi a serii sau cea rece 
a iernii trezesc anumite stări. Lumina amurgului este asociată cu 
impresiile verii. Roşul aminteşte forța şi violenţa prin asociere cu 
sângele, albastrul sau verdele pot fi asociate vieţii şi începuturilor. 
Alegerea culorilor şi a luminii trebuie să ţină seama de toate aceste 
posibile interpretări, precum şi de ajustările lor culturale (de exemplu 
negrul nu este asociat în toate culturile cu doliul şi cu moartea, la fel 
cum albul nu reprezintă pentru toţi puritatea şi inocenta). 

Revenind la exemplul nostru, observăm prezența aceloraşi 
culori în ambele fotografii: maro, gri pal, argintiu, alb. Culoarea 
caracterelor tipografice: negru pe fond alb. Alb — culoare, printre 
altele, a frigului, a zăpezii, a nordului. Gri — culoare a cerului încărcat 
de nori şi a metalului rece. Maro — culoare a pământului, a scoarței 
copacilor, a pielii, a blănii. Aceste asociaţii, foarte evidente, sunt 
susţinute de semnele iconice: dacă aceste culori ar fi fost circumscrise 
altor motive (rochie, floare etc.) ele ar fi provocat alte asocieri (alb — 
puritate, primăvară etc), Rezultă de aici importanţa corelärii 
semnelor iconice cu cele plastice pentru construirea unui mesaj 
coerent şi pentru corecta interpretare a acestuia. 

În ceea ce priveşte lumina, aceasta este difuză, imitând 
luminozitatea ştearsă a cerului de iarnă. Această lumină difuză face 
ca reprezentările vizuale să pară uşor ireale deoarece sunt astfel 
estompate reperele spaţiale şi referintele temporale. Se accentuează, 
în acest mod, caracterul imprecis al timpului şi al spaţiului 


reprezentării şi este favorizată generalizarea sa. 
4.2.8. Textura 


Includerea texturii printre semnele plastice este de dată 
recentă. Pentru Grupul pu, textura este o calitate a suprafeţei care se 
defineşte si prin calitatea fizică a elementelor sale (natură, 
dimensiune). Într-o imagine bidimensională, textura este direct sau 
indirect legată de cea de-a treia dimensiune. În pictură, de exemplu, 
ceea ce dă caracter tactil unui tabloul trimite la cea de-a treia 
dimensiune a acestuia. Percepția vizuală (considerată rece şi distantă 
în esenţa ei) este, astfel, dinamizată, transformată într-un act de 
apropiere fizică de tablou prin textura reprezentării care solicită o 
percepţie tactilă. Solicitând si alte senzaţii decât cea vizuală (tactilà, 
auditivă, olfactiva), un mesaj vizual poate activa procesul 


corespondentelor sinestezice. 

În publicitatea analizată, avem de-a face cu fotografii care, 
deşi imprimate pe aceeaşi calitate de hârtie, au o textură diferită 
implicită, corespunzătoare referentilor reprezentaţi în imagine. Daca 
fotografia din stânga are o rugozitate implicită, fotografia din 
dreapta trimite, tot implicit, la o textură netedă, aproape înghețată, 


care accentuează senzaţia de răceală şi de distanţă a imaginii. 
4.2.9. Sinteza semnificatiilor plastice 


Deşi este uneori dificil să se separe semnificaţia plastică de 
cea iconică, această primă abordare a mesajului vizual arată că 
dispozitivul plastic are, în acest caz, un sens nu foarte greu 
perceptibil. Pentru a sistematiza concluziile analizei acestor 


semnificati plastici, propunem următorul tablou sintetic: 


Semnificanti Semnificati Semnificati 

plastici Pagina din stanga Pagina din dreapta 

Cadrul absent: imaginar prezent: concret 

Planul prim plan: proximitate plan de ansamblu: distanță 

Unghiul de imagine frontală: forța modelului fotografie în plonjeu: forța 

realizare spectatorului 

a fotografiei 

Alegerea focalizare lungă: focalizare scurtă: 

obiectivului lipsa profunzimii profunzimea câmpului 
focalizare, generalizare spațiu larg, precizie 

Compoziţia oblică, ascensională: verticală, descendentă: 
dinamism echilibru 

Formele masive: căldură linii, haşuri: finețe 
verticale: rigiditate 

Dimensiunea mare mică 

Culorile domină culorile calde: domină culorile reci: 
căldură, confort frig, vreme rece 

Lumina difuză: generalizare difuză: generalizare 

Textura rugozitate: tactil netedă: vizual 

Din analiza tabelului de mai sus, constatăm că cele două 
imagini se organizează într-un sistem de opoziții care se estompeaza 
în lectura finală, globală a mesajului. 

Căldura, proximitatea, senzualitatea, forţa, grandoarea 
exprimate pe pagina din stânga au o relaţie antitetică cu frigul, 
distanţa, dimensiunea redusă, fineţea imaginii din dreapta, dar se 
unesc cu acestea în urma lecturii mesajului în totalitatea sa. Lectura 
paginii duble a publicităţii instaurează astfel mai mult decât o 
antiteză vizuală, realizând un oximoron, figură care constă în 
producerea unei semnificaţii globale imbogatite de valorile opuse ale 


termenilor antitetici pe care îi conţine şi pe care îi apropie. 
4.3. Mesajul iconic 


Reprezentarea din mesajul vizual analizat, în care absenţa 
cadrului ne face ca, plastic, să construim câmpul din afara imaginii, 
are în centrul ei o sinecdocă deoarece vedem numai părți ale unor 
elemente care desemnează întregul prin contiguitate. Rezultă de aici 
o deplasare a sensului organizată astfel: 


Semnificant iconic Semnificat Conotatie 
la primul nivel la al doilea nivel 
mâneca şi partea bluzon gamă de haine haine 
rabatabilă a unui bluzon pentru 
bărbați 
oblâncul de la șa sa echitatie, natura virilitate 
par de animal coama calului cal Far West 
piele supla produs natural căldură rezistență 
senzualitate protectie 
mânuşă de piele, mână, mână de bărbat frig, confort fermitate 
pumn suplu forță şi suplete echilibru 
oblânc vertical, dur punct de sprijin, fortà virilitate 
sa îndemânare fizică 
haturi cal natura Far West 
stăpânire a naturii 

peisaj sub zăpadă iarnă frig, duritatea naturii 


tarc Far West cowboy 


tarc gol transhumantà cowboy 


Mecanismele asociative pot fi, bineînteles, descrise în diferite 
moduri. Dar rezultatele vor fi, în mare, aceleaşi. Se constată că, desi 
nu se văd decât puţine lucruri elemente, acestea sunt suficiente 
pentru a reuni calităţile atribuite unui bărbat imaginar, solid şi 
sportiv, echilibrat şi reconfortant, pe care îl asociem progresiv cu 
imaginea stereotipă a unui cowboy, repetată şi transmisă de-a lungul 
anilor de campaniile publicitare Marlboro pentru ţigări. 

În afară de procesele de asociere declanşate de reprezentări 
de obiecte sau de fragmente de obiecte determinate din punct de 
vedere socio-cultural, un rol important în analiza mesajului iconic îi 


revine poziţiei modelului. 
4.3.1. Poziția modelului 


Reprezentările figurative pun adesea în scenă personaje şi o 
parte a interpretării este, în acest caz, determinată de poziţiile 
corporale care sunt, și ele, codate din punct de vedere socio-cultural. 
În plus, dispunerea personajelor unul în raport cu celălalt poate fi 
interpretată în raport cu uzantele sociale (relaţii intime, sociale, 
publice etc.) şi depinde în mod direct de spectator. 

În varianta clasică de reprezentare, modelul sau modelele 
sunt prezentate din faţă sau din profil. Acestea fie îl privesc, fie nu îl 
privesc pe spectator. Georges Peninou a arătat că, în publicitate, 
implicarea spectatorului are propriile ei caracteristici. Fie personajul 
dă spectatorului, privindu-l în ochi, impresia că ar avea cu el o relaţie 


? Amintim că există o disciplină care se ocupă cu studiul semnificației 
gestiunii spaţiului interpersonal în funcţie de culturi şi că aceasta se numeşte 
proxemică. 


63 


interpersonală, instaurată între un eu şi un „tu”; fie, întorcând 
privirea, personajul îi dă spectatorului impresia că asistă la un 
spectacol dat de un „el”, adică de o a treia persoană. Tipul de 
adeziune este şi el diferit: dorinţă de dialog şi de răspuns la o apelare 
în cazul poziţiei „față în faţă”, sau dorinţa imitatiei, a insusirii 
calităţilor modelului în cazul „spectacolului”. 

În exemplul nostru, se impun două constatări: prima este, în 
mod evident, aceea că nu se vede faţa personajului; a doua decurge 
din ceea ce sugerează poziţia braţului şi a mâinii. 

Nu numai că nu se vede fata modelului, dar încadrarea este 
realizată astfel încât, practic, capul personajului este complet absent 
din imagine. Aspectul provocator al acestei „decapitări” ar putea fi 
șocant deoarece vine împotriva orizontului aşteptării spectatorului 
de publicitate (amintim preponderența, în publicitate, a reprezentării 
fetelor umane), dar el este atenuat de prezența mai multor efecte 
complementare. 

Astfel, stimularea, prin absenţa cadrului, a construcției 
câmpului exterior îi permite spectatorului să îşi imagineze fata care 
lipseşte, restul corpului personajului şi peisajul. Datorită faptului că 
privirea este concentrată pe forme, impresia spectatorului că observă 
o parte de corp trece în plan secund, atenţia fiindu-i captată de starea 
de confort şi de siguranţă transmise de imagine. În fine, absenţa 
chipului personajului oferă spectatorului posibilitatea de a şi-l 
imagina după cum doreşte, de a-l identifica cu cine dorește, inclusiv 
cu sine. 

În plus, absenţă feţei semnalează o figură retorică centrală a 
acestui mesaj publicitar. Este vorba despre elipsă. Aceasta este figura 
care dezvoltă sensurile implicite ale mesajului. Am văzut că mesajul 
plastic era construit în jurul unui sistem de opoziții care, reunite prin 
lectura mesajului în ansamblul său, îi dădeau acestuia un caracter 
totalizant, de globalitate şi de generalizare. 

Elipsa, figură mai răspândită decât oximoronul, are probabil 
mai multă forţă decât acesta deoarece mizează pe subinteles, pe ceea 
ce nu este spus. Acţiunea ei este, în consecinţă, mai subtilă: în loc să 
dezvolte un argument prin afirmarea lui explicită, elipsa îl dezvoltă 
folosindu-se de cunoştinţele lectorului sau ale spectatorului, creând 
astfel un sentiment de complicitate între iniţiaţi. 

Or, aici, acest joc, care are în centrul său cunoştinţele 
anterioare ale spectatorului, nu constă numai din faptul că îl 
determină pe acesta să refacă un chip absent, ci trimite, în plus, la 
faptul că acestei feţe (precum şi personajului în ansamblul său) i se 
dau trăsăturile unui alt personaj absent din imagine, cel al cowboy — 
ului Marlboro. Printr-o serie de transferuri publicitare, marca 
Marlboro a deplasat imaginea cowboy-ulului fetiş de la ţigări la 
chibrituri şi brichete, apoi la haine. Această deplasare, care 
corespunde unei diversificări a produselor Marlboro, nu blochează 
totuşi recunoaşterea mărcii tigàrilor. Recunoaştere eliptică a mărcii 
provoacă, pe lângă sentimentul de complicitate, o publicitate implicită, 
mascată la ţigări de care producătorul nu poate fi în nici un fel acuzat: 
nimic nu este spus, nimic nu este arătat. 

Elipsa are, în această situaţie, şi o altă funcţie, şi anume aceea 
de a da mesajului o valoare temporală, narativizându-l prin sugestia 
unui moment care precede ceea ce vedem şi a unuia care va urma 
după aceea. Astfel, tarcul gol (elipsa animalelor) sugerează că a fost 
şi că va fi din nou plin, şi, deci, că ne aflăm într-un moment 


tranzitoriu al transhumantei, al călătoriei. 
4.3.2. Sinteza mesajului iconic 

Analiza mesajului iconic arată că interpretarea semnelor 
iconice se face cu ajutorul procesului de conotaţie, el însuşi 
determinat de elemente conotative de diverse tipuri: 


e folosiri socioculturale ale obiectelor, locurilor sau poziţiilor; 

e citare şi autoreferintà (cowboy Marlboro); 
e figuri de retorică (oximoron, elipsă, metonimie). 

Această interpretare, care depinde de cunoştinţele 
receptorului şi care poate, în consecinţă, să varieze, orientându-se 
spre semnificaţii mai mult sau mai puţin diferite, se deosebeşte de 
simpla recunoaştere a motivelor care corespund descrierii verbale a 
imaginii. Simpla recunoaştere a semnelor iconice nu este suficientă 
pentru a înţelege mesajul, el fiind construit cu ajutorul 
reprezentărilor iconice, dar desfăşurându-şi semnificaţiile în afara 
lor. 

În concluzie, în imaginea analizată, diferitele elemente 
iconice contribuie la asocierea unei idei stereotip (de virilitate, de 
echilibru, de aventură, de natură, de căldură şi de calm, de dominare 
armonioasă a elementelor) cu un anumit tip de haine care ar putea fi 
purtate de un cowboy Marlboro, dar şi de orice alt bărbat care ar 
dori să i se atribuie calităţile acestuia. 


4.4. Mesajul lingvistic 


Mesajul lingvistic este esenţial pentru interpretarea unei 
imagini în ansamblul ei, deoarece polisemia acesteia este canalizată 
(deci restrânsă) tocmai de către mesajul lingvistic. 

Imaginea este polisemică deoarece ea vehiculează un număr 
mare de informaţii. Descrierea unei imagini presupune construirea 
unui enunț relativ lung şi complex care conţine, la rândul lui, 
numeroase alte informaţii, fiind, deci, şi el polisemic. În ceea ce 
priveşte interpretarea imaginii, aceasta poate fi orientată de relaţia 
pe care imaginea o are (sau nu) cu un mesaj lingvistic şi de modul în 
care acest mesaj lingvistic (dacă există) răspunde (sau nu) aşteptării 
spectatorului. 

În cazul imaginii deja analizate, numele mărcii, perceput de 


spectator destul de repede, nu surprinde, orientând lectura 


66 


anunţului publicitar şi confirmând eventualele alegeri interpretative 
anterioare. Dacă, dimpotrivă, textul imediat perceptibil ar fi fost, de 
exemplu, „Londra, 1940”, este evident că ar fi apărut efectul de 


surpriză şi interpretarea nu ar mai fi fost atât de evidentă. 
4.4.1. Funcţiile mesajului lingvistic 


Mesajul lingvistic este unul dintre cele trei tipuri de mesaje 
pe care Barthes le-a identificat într-o imagine publicitară. Studiind 
raportul mesajul lingvistic îl poate întreţine cu imaginea şi în ce mod 
poate acesta orienta lectura imaginii, Barthes a arătat că pot exista 
două situaţii: 

1. textul poate avea, în raport cu imaginea, o funcție de 
ancorare (în franceză: la fonction d’ancrage); 

2. textul poate avea, în raport cu imaginea o funcţie de releu 
(în franceză: la fonction de relais). 

Funcția de ancorare constă în stoparea şirului de sensuri 
generat de polisemia imaginii şi în indicarea lecturii corecte prin 
punerea în evidenţă a acelor interpretări ale imaginii care trebuie 
privilegiate. Presa oferă zilnic exemple ale acestei funcţii de ancorare 
a mesajului lingvistic, numită şi „legenda” imaginii. Sub fotografia 
unor tineri soldaţi francezi răniţi în Beirut, de exemplu, putem citi, în 
funcţie de ziarul care o publică, fie „Sacrificiul tinerilor francezi”, fie 
„Moartea lentă a unor tineri soldaţi”, aceste mesaje lingvistice 
orientând lectura în direcţia dorită de către respectivul ziar. 

Funcţia de releu se manifestă atunci când mesajul lingvistic 
vine să completeze carentele expresive ale imaginii. Într-adevăr, în 
pofida bogăției expresive a unui mesaj vizual pur, există lucruri pe 
care acesta nu le poate comunica fără suportul mesajului verbal. Un 
exemplu în acest sens îl constituie indicaţiile precise de timp şi de 
spaţiu, gândurile sau cuvintele unor personaje. Se poate recurge în 
acest caz la diverse subterfugii vizuale cum ar fi imaginile stereotipe 

pentru diverse locaţii (Turnul Eiffel=Paris, Big Ben=Londra, Empire 
State Building=New York, etc.), sau folosirea pancartelor, cea a 
calendarelor, a ceasurilor, etc. În ceea ce priveşte indicatorii 
temporali de tipul „În acest timp” , „O săptămână mai târziu”, etc., 
benzile desenate (serii de imagini) ne-au familiarizat demult cu acest 
tip de scriitură-releu care indică durata, simultaneitatea sau 
anticiparea unor acţiuni. 

În cazul imaginii de analiza căreia ne ocupăm, mesajul 
lingvistic este compus din trei tipuri de mesaj: 

1. o legendă: „Iarna este aproape, ca şi magazinele noastre”; 

2. o listă de adrese; 

3. marca Marlboro classics şi o precizare: Fits the man, cu 
traducerea sa în limba franceză. 

Înainte de a analiza conţinutul acestui mesaj lingvistic, ne 


vom ocupa de aspectul său plastic. 
4.4.2. „Imaginea” cuvintelor 


Diferenţa de conţinut a acestor mesaje este semnalată mai 
întâi de aspectul lor tipografic, de culoarea şi de dispunerea lor în 
pagină. 

lerarhia lor este semnalată prin înălţimea şi grosimea 
literelor: litere de dimensiuni mari, îngroşate pentru marcă, 
majuscule subțiri pentru legendă, majuscule de dimensiuni mici, 
subţiri pentru adrese. Această ierarhie tipografică nu corespunde 
sensului lecturii care, dacă ar urma verticala descendentă a aşezării 
în pagină, ar trece de la dimensiune mijlocie la mică, pentru a 
termina cu dimensiune mare. Apelul vizual reprezentat de grosimea 
şi masivitatea mărcii produc un prim baleiaj al paginii de jos în sus, 
apoi de sus în jos, făcând ca privirea să urmeze ordinea care în mod 
logic merge de la mare la mijlociu şi apoi la mic, pentru a cădea din 
nou pe mare. Procedeul repetitiei explicite, folosit in mod curent in 

imaginile publicitare, este realizat, aici, prin organizarea traseului 
privirii care, plecând dintr-un punct, este obligată să revină asupra 
lui. 

Alegerea caracterelor tipograficei reprezintă de asemenea o 
opțiune de natură plastică. Cuvintele au, bineînţeles, o semnificaţie 
care poate fi imediat înţeleasă, dar interpretarea lor este orientată 
initial de aspectul lor plastic (dimensiune, formă, culoare). 

Alegerea culorii negru pe fond alb provoacă diferite tipuri 
de asocieri interpretative. Este în primul rând culoarea 
binecunoscutei mărci de ţigări. În loc să fie asociată cu roşu sau alb, 
aşa cum este pe pachetele de ţigări, ea este aici asociată cu maro, gri 
şi alb, ceea ce constituie un fel de declinare vizuală a mărcii care 
corespunde diversificării produselor. Dar şi la acest nivel intervine 
jocul realizat prin mesajul implicit: se foloseşte maro şi nu roşu 
aprins, rămânându-se astfel în sfera culorilor calde, dar într-o 
variantă mai „naturală”. 

În ceea ce priveşte alegerea formei literelor, aceasta nu o 
copiază pe cea din marca tigàrilor, sugerând aspect clasic al 
produselor de îmbrăcăminte Marlboro classics. 


4.4.3. Semnificația mesajului lingvistic 


Pentru a analiza conţinutul legendei, tipul de relaţie pe care 
aceasta îl are cu restul anunţului precum şi contextul în care apare, 
trebuie să amintim mai întâi că anunţul a fost publicat într-un 
număr din luna octombrie al unui ziar săptămânal, deci cu puţin 
timp înainte de venirea iernii. 

Legenda are dubla funcţie de ancorare şi de releu. Ea 
acționează, în primul rând, ca ancorare, deoarece desemnează iarna, 
anotimpul rece, zăpada ca nivel privilegiat de lectură a fotografiilor. 
Legenda are însă si funcţia de releu pentru restul imaginii. Într- 


adevăr, apropierea în timp a unui anotimp sau a oricărui alt 

eveniment este imposibil de reprezentat vizual, după cum este 
imposibil de reprezentat prin semne plastice sau iconice jocul de sens 
dintre proximitatea temporală, iminenta iernii şi proximitatea 
spaţială a magazinelor. Folosirea adjectivului posesiv „noastre” 
presupune existenţa (implicită) a adjectivului posesiv persoana a 
doua plural „voastre”. Aceste două parti ar putea fi vizual 
reprezentate, dar în cazul imaginii analizate nu apare nici o figură 
umană care să le exprime. Absența unor elemente vizuale care sà 
sugereze implicatia interpersonală este compensată lingvistic prin 
utilizarea pronumelor noastre/voastre. În aceeaşi situaţie se găsește 
şi informaţia transmisă exclusiv lingvistic prin sintagma „magazinele 
(noastre)” pentru a stimula astfel efortul imaginativ al spectatorului, 
magazinele nefiind, nici ele, prezente efectiv în imagine. De remarcat 
este şi prezența adverbului „de asemenea” care exprimă explicit nu 
numai comparatia ci şi egalitatea dintre distanța temporală (iarna 
este aproape) şi cea spaţială (magazinele sunt aproape). 

Remarcăm, în plus, sintaxa frazei care este interesantă 
deoarece utilizează o variantă retorică a elipsei, şi anume figura 
numită zeugma care constă în a lăsa să se subinteleaga, într-o 
propoziţie, unul sau mai multi termeni exprimati în propoziţia 
precedentă. Textul complet al legendei ar fi fost: „Iarna este aproape, 
magazinele noastre sunt aproape de asemenea”, mai ales că verbul şi 
adjectivul din a doua parte a frazei nu sunt la acelaşi număr ca cele 
exprimate anterior. Această figură, care are ca efect o formulare mai 
uşoară şi mai rapidă, produce contaminarea unei propoziţii prin 
cealaltă, transferând astfel calităţile temporale ale primei propoziţii 
asupra celei de-a doua şi producând o asociere între „iarnă” şi 
„magazine”, între proximitatea temporală şi proximitatea geografică. 
Efect de armonizare este similar celui al oximoronului vizual pe care 
l-am analizat deja, reluând, în plus, procedeul elipsei şi complicitatea 
pe care acesta îl implică. 

Acumularea verbală şi explozia vizuală a adreselor dau, în 
fine, impresia că Marlboro Classics este într-adevăr peste tot. Această 
universalitate a mărcii este întărită atât prin folosirea limbii engleze 
în sloganul Fits the man, cât şi prin folosirea articolului hotărât 
generalizant the. 


4.5. Concluzii 


Modelul de analiză prezentat a avut drept scop principal 
exemplificarea următoarelor aspecte: 

1. un mesaj vizual este construit cu ajutorul a diferite 
instrumente, a diferite tipuri de semne: plastice, iconice, lingvistice; 

2. sensul mesajului depinde de interacțiunea dintre semnele 
care îl compun iar descoperirea sa presupune o lectură sincronă a 
tuturor tipurilor de semne; 

3. interpretarea acestor diferite tipuri de semne depinde de 
receptor (sex, vârstă, orizont de așteptare, bagaj cultural şi 
sociocultural, etc.). 

Este evident că etapele de elaborare a semnificatiilor unui 
mesaj vizual pot fi parcurse în întregime, parţial sau deloc. Analiza 
semnelor care compun un mesaj vizual — analiză pe care receptorul 
nu o realizează în mod obişnuit — constă tocmai în reperarea 
numărului de interpretări posibile ale unui mesaj într-un context dat, 
în condiţiile în care respectivul mesaj are obiective precise, corelate 
cu orizontul de aşteptare al publicului vizat. 

Am constatat, de asemenea, că un rol important în stabilirea 
semnificatiilor unui mesaj revine semnelor plastice, fie că acestea tin 
de imaginea propriu-zisă, fie că ele sunt folosite pentru redarea 
mesajului verbal. Analiza de mai sus a arătat că majoritatea 
conceptelor care construiesc sensul imaginii discutate sunt de fapt 
semnificaţii semnelor plastice, mai degrabă decât ai semnelor 


iconice. Elemente precum căldura, confortul, senzualitatea, 

dinamismul, echilibrul, aventura, generalizarea, progresul — sugerate 
prin semne plastice — nu apar nici în mesajul iconic, nici în cel 
lingvistic. Aceşti semnificati sunt susținuți de figuri de stil (vizuale 
sau verbale) care vizează producerea unui efect de plăcere în 
manieră clasică si servesc unei retorici a complicitatii. 

Funcţia mesajului publicitar fiind esenţial conativă (centrată 
pe destinatar), este firesc ca el să conţină procedee de implicare a 
destinatarului exprimate, aici, la nivelul compoziţiei, aşezării în 


pagină, retoricii sau mesajului lingvistic. 

5. IMAGINE ŞI CUVÂNT 


Relaţiile dintre imagine şi cuvânt sunt considerate, cel mai 
adesea, ca fiind de excludere, de interacţiune sau de 
complementaritate. 

Există, în lumea modernă, o mare temere legată de 
proliferarea imaginii care ar duce la înlocuirea unei civilizaţii a 
cuvântului (a scrisului, a verbalului) cu o civilizaţie a imaginii. 

Este, de fapt, incorect să considerăm că imaginea ar exclude 
limbajul verbal, deoarece limbajul verbal însoţeşte aproape 
întotdeauna imaginea, sub o formă sau alta (comentariu scris sau 
oral, titlu, legendă, articol de presă, didascalii”, sloganuri etc), 

Prezenţa cuvântului alături de o imagine răspunde unei 
aşteptări a spectatorului, fapt evident în cazul imaginilor fixe fără 
conţinut textual, dar care conţin indicaţii de tipul „fără legendă”, 
„fără cuvinte”, „fără titlu”. 

Mesajul verbal poate contribui, de asemenea, la stabilirea 
valorii de adevăr a unui mesaj vizual. 

O imagine este, într-adevăr, de cele mai multe ori judecată ca 
fiind adevărată sau falsă nu în funcţie de ceea ce reprezintă, ci 
datorită a ceea ce este spus sau scris că reprezintă. Dacă relaţia dintre 


comentariu şi imagine este adevărată, atunci imaginea este 


10 Didascaliile reprezintă indicaţiile de punere în scenă a pieselor de teatru de 
tipul „X iese, intră, deschide uşa” etc. Prin analogie, se numesc astfel textele 
prezente în seriile de imagini fixe — de exemplu, din benzile desenate — care 
conţin informaţii temporale de tipul „luna viitoare”, „peste doi ani” etc. 

adevărată. Dacă respingem ca fiind falsă relaţia dintre comentariu şi 
imagine, înseamnă că o considerăm pe aceasta din urmă ca fiind 
falsă. Se poate, bineînţeles, miza si pe distanțele fata de aşteptările 
receptorului (mesajul care merge împotriva aşteptărilor 
spectatorilor), dar aceste distanțe vor fi mai mult sau mai putin 
eficiente în producerea de sens, în funcţie de contextul comunicării. 
Astfel, în artă, titlul este cel care orientează în mod decisiv 
interpretarea unei imagini. Atunci când un pictor ca Felix Valloton 
dă unei picturi care reprezintă un bărbat şi o femeie sărutându-se în 
colțul unui salon burghez titlul „Minciuna”, efectul este diferit de cel 
pe care îl are, de exemplu, sculptura cu acelaşi subiect intitulată de 
Auguste Rodin „Sărutul”, deoarece titlul ales de Valloton deturnează 


interpretarea spontană și naturală a unei asemenea imagini, 


contrazicând aşteptările publicului. 


| Kl e (fr 


AM bi 


SÉ Ze 


EEN 


4 


ANI [LE MENSONGE] 


Félix Valloton (1865-1925), Minciuna 


Dacà însà, de exemplu, sunt prezentate la televiziune 
imagini sângeroase ale revoluţiei din decembrie 1989 de la Timisoara 
şi ni se spune apoi că aceste imagini nu sunt de la Timişoara ci din 
Tokyo, atunci este contrazisă deontologia profesională şi o asemenea 


distantare între cuvânt şi imagine este inacceptabilă. 

Problema provine, deci, din relaţia dintre cuvânt şi imagine. 
Fie că este imagine de presă, imagine publicitară sau artistică, o 
imagine în sine nu este nici adevărată nici falsă, ea devenind astfel 
numai în urma stabilirii conformităţii (sau neconformitàtii) dintre 
tipul de relaţie imagine/text şi aşteptarea spectatorului, singura 
capabilă să dea operei respective o valoare de adevăr. 

Ancorarea, aşa cum a fost ea definită de Barthes, descrie o 
formă de interacţiune între imagine si text în care textul serveşte la 
direcționarea interpretării prin evidenţierea anumitor elemente ale 
imaginii, deci, implicit, a unora dintre sensurile pe care aceasta le-ar 
putea avea. 

Relaţiile dintre imagine şi text presupun folosirea unei varietăţi 

de procedee retorice de tipul: 

e elipsa: funcţia unui text de tipul „pentru ea imi dau cămaşa”, 
folosit într-o reclamă la bere, nu este de a trimite la imaginea 
pe care acest text o însoţeşte, ci la o imagine (absentă) care 
presupune o reprezentare vizuală a unui personaj misterios 
nea”; 

e aluzia: un text de tipul „merci qui” este un mesaj care poate 
insoti elipsa vizuală a unui produs, dar şi pe cea a unei 
mărci; este şi cazul ironiei faimoasei picturi reprezentând o 
pipă şi intitulate de Rene Magritte „Ceci n'est pas une pipe”; 


Leci n'est pas une pipe. 


René Magritte (1898-1967), Ceci n'est pas une pipe 

Funcţia de releu definită de Barthes are la bază 
complementaritatea dintre imagine şi cuvânt, acesta din urmă fiind 
folosit cu scopul de a comunica ceea ce imaginea poate cu greu să 
arate. 

În acest caz, textul şi imaginea funcţionează în contrapunct, în 
sensul că se completează reciproc, oferind un supliment de 
informaţii prin mijloace care le sunt proprii. Imaginea poate 
completa un text cu aluzii culturale sau simbolice iar textul, la rândul 
său, poate oferi informaţii suplimentare care completează sensul 
unei imagini. 

Astfel, printre lucrurile greu reprezentabile în imaginea fixă 
se află temporalitatea şi cauzalitatea. Într-adevăr, povestirea unei 
întâmplări într-o singură imagine este practic imposibilă, pe când 
seriile de imagini (fixe sau animate) permit construirea unor 
povestiri prin redarea, prin mijloace specifice, a relaţiilor cauzale şi 
temporale. Romanul-fotografie, benzile desenate, filmele sunt tot 
atâtea exemple de serii de imagini care pot urmări evoluţia unor 
evenimente sau a unor personaje în timp, lucru pe care imaginea 
unică şi fixă nu îl poate face. 

Una din preocupările mişcării cubiste din pictură a fost de a 


introduce o nouă relaţie între 
spaţiu si timp în tablou, 
căutând echivalente vizuale 
care să permită exprimarea 
vizuală a temporalitatii. De 
exemplu, Pablo Picasso, în 
tabloul Uzină la Horta de Ebro, 
pictat in 1909, sugerează 
succesiunea temporală prin 
jocul de lumini. Există zone 
ascunse în umbră şi zone abundent scăldate de lumină care trimit la 


76 


surse de lumină diferite, la diferite momente ale zilei. Picasso 
prezintă astfel simultan, în aceeaşi imagine, mai multe puncte de 
vedere sau mai multe ipostaze ale aceleiaşi uzine, sugerând astfel 
construcţia mentală globală pe care o avem despre lume în loc sa 
surprindă o imagine de moment, fixă a acesteia. Interpretarea unei 
astfel de imagini poate merge însă şi în direcţii diferite, lăsând 
ascuns şi nedescoperit sensul acesta. Dar, în majoritatea cazurilor, 
limbajul este cel care va compensa incapacitatea imaginii fixe de a 
exprima relaţiile temporale şi cauzale, cuvintele completând 
imaginea şi interpretarea sa. 

Complementaritatea dintre cuvânt şi imagine poate lua şi o 
altă formă. Aceasta constă în calitatea unor imagini de a genera 
semnificaţii care se exprimă — sau se cer a fi exprimate — prin cuvinte. 
Este vorba, în acest caz, despre o interpretare care depăşeşte 
imaginea, declanşează cuvinte, un gând, un discurs interior. 
Imaginea serveşte drept suport interpretărilor pe care le generează, 
fără a coincide, însă, cu acestea. 

Această prelungire a mesajului vizual prin cuvinte poate 
apărea sau nu. Este cazul imaginilor simbolice, convenţionale care 
exprimă noţiuni abstracte. Dragoste, Frumuseţe, Libertate, Pace etc., 
sunt doar câteva exemple de noţiuni care se pot exprima vizual prin 
simboluri. Or, simbolurile, spre deosebire de metaforă, nu pot fi 
interpretate după bunul plac al lectorului. Ele sunt intelese/acceptate 
sau nu de catre receptor. Putem intelege imaginea unui porumbel ca 
simbol al păcii sau putem să o receptăm numai ca imagine a unui 
porumbel alb şi să o interpretăm cum dorim. Ceea ce se poate, însă, 
întâmpla în cazul simbolurilor este declanșarea unei reflecţii pe 
marginea noțiunilor la care trimit. 

Un exemplu pentru acest tip de complementaritate este 
reprezentat de istoria picturilor numite ,, Vanitàtile”. 

Apărute la Leyde în preajma anului 1620 şi răspândite mai 
ales în Ţările de Jos (Pieter Claesz, Gerrit Dou), Franţa (Philippe de 

Champaigne) şi Spania (Valdés Leal) în perioada barocă, vanitätile, 
gen particular de natură moartă, asociază obiecte care evocă viaţa, 
bogăţia şi puterea, ştiinţa şi artele, plăcerea şi voluptatea cu alte 
obiecte care simbolizează moartea sau trecerea timpului, pentru a 
propune o temă de reflecţie si un avertisment. Vanitàtile reflectă 
aspectul efemer al vieţii şi al oricărei posesiuni terestre. 


Philippe de Champaigne (1602-1674), Natură moartă cu craniu 


Rareori forța simbolică şi convenţională a reprezentării 
vizuale a fost atât de puternică. Or, acest fenomen este cu atât mai 
interesant cu cât aceste picturi, cu marcantă funcţie simbolică, sunt 
extrem de realiste ca tehnică picturală: naturi moarte, trofee de 
război, buchete de flori de câmp, piramide de fructe şi legume. 

Aceste tablouri se folosesc de realismul iluzionist al picturii, 
mergând până la trompe-l’ail: un cui, o muscă, un capăt de ata cer 
parcă să fie atinse cu mâna de către privitor. Dar, în ciuda încântării 


pe care o provoacă, ele nu mai pot fi privite astăzi aşa cum ar fi fost 

în secolele al XV-lea sau al XVI-lea. Reprezentarea flamandă a naturii 
moarte urmărea antrenarea spectatorului într-o meditaţie spirituală 
şi religioasă asupra vieţii şi asupra morţii, binelui şi răului, 
efemerului şi eternului. Fiecare motiv iconic al tabloului avea, pentru 
publicul de atunci, o semnificaţie secundară, codată atât de puternic 
încât spectatorul epocii citea în tablou ca într-o carte deschisă: tema 
reprezentată de muscă sau de picătura de sânge semnifica răul şi 
moartea, lebăda cu aripile deschise trimitea la Isus pe cruce etc. 
Această pictură şi această lectură codată şi-au pierdut semnificaţia în 
timp, publicul actual percepând numai valoarea estetică a mesajului 
vizual. 

Complementaritatea imaginilor şi a cuvintelor rezidă în 
faptul că ele se alimentează reciproc, nefiind necesară existenţa 
simultană a celor două pentru ca fenomenul să aibă loc: imaginile 
dau naştere la cuvinte care, la rândul lor, dau naştere la noi imagini 
şi aşa mai departe. 

Imaginile hrănesc, însă, şi imaginile: există, astfel, filme care 
povestesc istoriile unor tablouri sau ale unor fotografii. Publicitatea 
însăşi este plină de citări ale altor imagini, ale altor publicitati, opere 
de artă, imagini de televiziune, imagini ştiinţifice etc. Televiziunea, 
la rândul ei, folosește imagini fixe de diverse tipuri: picturi, imagini 
de sinteză, fotografii. Imaginile sunt, în fine, adesea formidabile 
declansatoare de ficțiuni literare care le utilizează si care le pun în 
scenă. Portretul lui Dorian Gray (Oscar Wilde) nu este decât un 
exemplu celebru al unui roman care are ca punct de plecare o 
pictură, deci o imagine. 

În concluzie, relaţia dintre cuvânt şi imagine este complexă, 
cele două forme de expresie influentàndu-se şi completàndu-se 
reciproc. 


79 


TEME DE ANALIZĂ ŞI REFLECTIE 


1. Identificati si explicati funcțiile următoarelor seturi de imagini. 


a 


My God, France is 
so cheap these days. 


Imaginea 1. 


Imaginea 3. 

Setul 2. 


Imaginea 1. Imaginea 2. 


Setul 3. 


Imaginea 1. Imaginea 2. 
Setul 4. 


Imaginea 1. 


Imaginea 2. 

Setul 5. 


Imaginea 1. Imaginea 2. 


Imaginea 3. 

2. Comentati valoarea de indice, icon sau simbol a următoarelor 


imagini: 


Imaginea 2. Imaginea 3. 


Imaginea 4. Imaginea 5. 


Imaginea 6. 


Imaginea 7. 

3 . Cu ce asociaţi imaginile următoare: 


E 


Imaginea 1. Imaginea 2. 


d 


€ 


Imaginea 3. Imaginea 4. 


4. Analizaţi figurile de stil prezente în următoarele imagini 
publicitare fixe: 


L'enfer 
sur papier 


bible. 


È 


pe 

La Pléiade 

ou la volupté de lire 
GALLIMARD 


Imaginea 1. 

Large Coffee. ?mlovin’ it 


Imaginea 2. 


Imaginea 3. Imaginea 4. 

Imaginea 5. 


Mer Mirs vr de pb darvi Wr cea a 


Imaginea 6. 


88 


Polo à compresseur G40. On préfère vous annoncer tout de suite la couleu 


Qu de teste lagen ne pant être que mnt no ue son guido 


Imaginea 8. 

5. Analizati următoarele imagini publicitare fixe, făcând referire la 
tipurile de semne care le compun: 


Gu Superb vodka 
g distilled. Zem 


ABSOLUT MARILYN. 


Imaginea 1. 

Probably the bas 


Imaginea 2. 


D 
DÉI Weber 


It's the hat. 


Imaginea 3. 

Imaginea 5. 

| ca 
CD 
E 
= 
= 
Ca 
SZ 
Se 


Imaginea 6. 


Imaginea 8. 

6. Analizati legătura dintre text si imagine în următoarele mesaje 


vizuale: 


dessine - moi 
une bombe 


COMBATTONS LA 
MENACE NUCLEAIRE 


WaMu® Online Banking 


Him? At the bank? 
I don't think so. 


Just one more reason to sign up 
for Washington Mutual's free 
Personal Online Banking. 

7. Adăugaţi un text imaginii următoare, astfel încât să obţineţi o 
imagine publicitară. Comparati rezultatul cu cel obținut de ceilalți 
colegi. 


8. Completaţi cu text imaginea următoare. Comparati rezultatul cu 


cel obţinut de ceilalți colegi. 

9. Identificati zece imagini publicitare în care este folosită imaginea 
apei şi comentaţi semnificaţiile acesteia. 


10. Creati un afiş prin care comunicati colegilor din universitate că 
va avea loc un eveniment important pentru ei. Prezentati-l grupului 


din care faceţi parte si evaluati eficienţa imaginii create. 


11. Creati un afiş care urmează a fi expus în centrul oraşului vostru 
prin care anunţaţi organizarea unui eveniment important pentru 
comunitatea locală. Explicati colegilor alegerile vizuale pe care le-aţi 
făcut. 


12. Trebuie să creaţi un site care are ca public ţintă persoanele cu 
vârsta cuprinsă între 18 şi 30 de sex feminin de ani din lumea 
întreagă. Ce culori veţi folosi şi de ce? Dar în pentru un public de sex 
masculin? Dar pentru un public mixt? 


13. Realizati un sondaj de opinie pe tema percepţiei imaginilor 
folosite în campaniile electorale de către tineri. 

